Apirila | 2014 | 31 eskutik

2014/04/30 · 07:33

Aurreko postean, besteak beste, hizkuntzak publizitatean sinbolikoki nola erabiltzen diren aztertu genuen. Galdera batekin eman nion bukaera post horri: zein da euskararen balio sinbolikoa? Zein da euskarak mezuari txertatzen dion lurrina? Gaurko agindu nizuen erantzuna, edo, bederen, horri buruzko gogoeta. Bada, has gaitezen.

Bi kasu bereizi behar ditugu, ez baita gauza bera Euskal Herriko marka batek euskara erabiltzea, edo, aitzitik, atzerriko enpresa izatea iragarkiaren sinatzailea. Ez da gauza bera ematen diogun balioa oso bestelakoa delako. Kanpotik datorren enpresak euskara erabiltzen duenean asoziazio sinboliko behinena agerikoa da: BEGIRUNEA. Begirunea tokian tokiko kulturenganako, begirunea aniztasun linguistikoari, begirunea kontsumitzaileen hizkuntza eskubideei. Finean, begirunea kontsumitzaileei. Asoziazio horrek eskutik lotuta dakar marka horri egingo diogun abegia, guztiz arrotza izatetik aldarte onez jasotzera igaroko baikara, eta ez soilik euskal hiztunak.

Hori irakurrita ondorengo galdera etorriko zaizue burura: horrela bada, zergatik ez du atzerriko marka gehiagok euskara erabiltzen? Arazoa ez da berria. Euskaldun guztiok gara elebidun, eta inpaktu kuantitatiboen ikuspuntu huts eta hitsa dela medio, inguruko bi erdarak nagusitzen dira. Nire uste apalean, akats nabarmena. Kontua ez dago gutxi-askoan, baizik eta euskara baliatzeak kualitatiboki sortzen duen harrera eta loturan. Aztertu beharreko kontua dela deritzot. Gurea bezalako hizkuntza gutxitua duten komunitateek atxikimendu handia garatzen dute hizkuntzarekiko, eta markaren balioak atxikimendu horretaz blaitzea paregabea izan daiteke bezero berriak sortu eta fidelizatzeko. Gero, noski, eskainitako zerbitzua eta produktuaren kalitatea frogatzeko unea iritsiko da, nahiz eta gaur egungo merkatu lehiakorretan oso baldintza antzekoak eskaintzen diren gehienetan. Gakoa, bereiztea; euskara, tresna.

IKEA enpresak euskaraz (ere) ditu kanpo-komunikazioko osagai guztiak, webgunea eta katalogoa barne.

Edonola ere, euskararen indar sinbolikoa euskal marka batek erabiltzen duenean jartzen da gori-gori. Publizitate-ikerlariek “jatorrizko lurraldearen efektu” izendatutako mekanismoa jartzen da martxan. Zerrenda gisan aurkeztuko ditut nire ustez euskarak isuri ditzakeen esangura nabarmenenak:

BERTAKOTASUNA. Euskara erabiltzea baino modu hoberik ez dago produktuaren jatorria lau haizetara zabaltzeko. Euskarak berez dakarkio markari kokapen geografikoa, ez baitu Euskal Herria ez den beste habiarik. Halaber, trazabilitateari keinu egiten zaio, produktua hemen sortua eta hemen saldua dela ematen da aditzera.

KALITATEA. Hedatuta dagoen ustea da bertako produktuak kalitatekoak direla, gehiengoa bat dator defendatzean onak direla bertako elikagaiak, bertako industria, bertako zerbitzuak, eta abar. Beraz, bertakotasunari lotuta, kalitatearen soinekoa ere jantziko dio euskarak gure markari.

GERTUKOTASUNA. Bertakoa izatearen beste hari-mutur bat da. Enpresa humanizatu egiten du hemengoa dela jakiteak, hurbilago ikusten dugu. Arazoren bat izanez gero, bestelako bermea eskaintzen digu, gertuko bezeroaren arreta da espero duguna.

KONFIANTZA. Bezeroen arretarako berme horrek aparteko konfiantza ere badakar. Era berean, segurtasuna areagotzen du aipatu trazabilitate ospetsuak, hau da, produktuaren jatorria zein den eta gure eskuetara iritsi bitarte zein ibilbide egiten duen ezagutzeak. Bestalde, estereotipoa izan ala ez, “euskalduna = zintzoa” ekuazioa existitu existitzen da, eta presente dago gure iruditegi kolektiboan.

GUTARTASUNA. Taldearen partaide izatearen sentimendua pizten du. Sentimendu hori askotarikoa izan daiteke, abertzaletasunaren eta herritartasunaren arteko tarte zabal horretan. Eta, berriro diot, indar konnotatibo horrek euskal hiztunak ez direnak berdin-berdin kolpa ditzake.

TRADIZIOA. Hau da euskarari eskuarki egotzi zaion balio sinbolikoa. Gure arbasoen hizkuntza den heinean, egokia da ohitura eta usadioei lotutako elementuak gogora ekartzeko: baserria, folklorea, euskaldunon bizimodu zaharra, historia partekatua, eta abar. Lurrari hertsiki lotutako produktuekin oso ondo funtziona dezake, hortaz.

MODERNOTASUNA. Tradizioa irudikatzeko balio dezakeen arren, uste dut testuinguru askotan jite hori erabat irauli dela. Euskara belaunaldi berriek ezagutzen dute, gazteak dira eskolan euskara ikasi dutenak. Gazteen hizkuntza da, zenbait herritan erabat galduta zegoelako, eta beste hainbatetan gure gurasoen belaunaldiak gaztelania erabiltzen zuelako. Horretan ere mintzagai dugun balio sinbolikoa ez zebilen aparte. Gaztea da, eta gaztetasuna modernotasuna da, etorkizuna. Lokal komertzial berri eta modernoenak dira euskarazko errotuluak dituztenak. Eleaniztasuna ere modernotasunarekin lotzen dugu gero eta gehiago. Norabide horretan goazela uste dut, eta diskurtsiboki ere hori da hauspotu behar duguna.

Diodanari oinarri enpirikoa ematen dio Bilbon Siadeco-k 2008 urtean egin zuen ikerketa batek. Euskarak zenbait alorretan duen eraginari buruz galdetu zieten merkatariei eta kontsumitzaileei. Hona emaitzak:

Deigarria da oso eskaintza eta eskariaren artean alor guztietan dagoen koska. Kontsumitzaileek merkatariek baino askoz gehiago baloratzen dute euskarak saltokiei gehitzen dien balioa. Ondorioa: merkatariak ez dira jabetzen esku-eskura duten tresnaren indarraz. Alorrez alorreko analisia eginez gero, kontsumitzaile gehienek, ia hirutik bik, uste du euskarak “berrikuntza eta modernizazioa”-n eragiten duela. Zirriborratu berri ditugun beste ezaugarri batzuk ere agertzen dira, esaterako “kalitatea”, eta kalitatearen pertzepzio horri lotuta dagoen “prestigioa”. Bestetik, euskarak “konfiantza”-ri eman diezaiokeen bultzada ere ez da ahuntzaren gau erdiko eztula. Eta, azkenik: zein saltzailek ez du eragin nahi “bezeroen asebetetzea”-n, “bezero berriak erakartzea”-n eta “erosteko motibazioa”-n? Ba badakizue zer egin.

Ikerketak bete-betean erakusten du euskararen indar konnotatiboa. Orain, hartu berezko lurrin hori, sartu poto batean, eta gehitu estrategikoki eta komunikatiboki eraginkorra den mezua. Zer iruditzen zaizue emaitza? Demasa!

2014/04/29 · 07:06

Gizonak, emakumeak eta ‘vice versa’

Asier Larrinaga Larrazabal

Ez dira egun asko Eusko Jaurlaritzak EAEko V. Mapa Soziolinguistikoa aurkeztu duela, eta berriro azaldu dira hedabideetan V. Inkesta Soziolinguistikoak utzi zituen emaitzak. Ideia nagusia honela laburbil daiteke: euskararen ezagutzak gora egin du, baina erabilera lehengoan geratu da.

Batzuek irakurketa ezkor samarra egin dute; beste batzuek, baikorragoa. Ni pentsakor geratu naiz. Ez da, ba, nahikoa euskara normalizatzeko egiten den ahalegina? Normalizazioak beste orientazio bat behar ote du? Ni ez naiz ausartzen ez eta bai biribilen bidez erantzuten, baina hainbatetan aipatu den ahulgunea nabarmendu nahi nuke: oso gutxi dira haur eta gazteentzako euskarazko aisialdi-aukerak.

Ideia batzuk zirriborratuko ditut.

· Musika: pozez esan daiteke euskarazko kantagintzak —oraintsu arte, behintzat— jakin duela euskaldun gazteei aisialdian lagun egiten. Eta Gaztea zabalkunde- eta partekatze-kanal eraginkorra zaio.

· Eskola-kirola: zinez garrantzitsua iruditzen zait jarduera hau edozein umerentzat. Zoritxarrez, esperientziak erakutsi didana da eskola-kirolak oso barneraturik daukaten uste bat berretsi baino ez diela egiten haurrei, euskara ikasgela barrurako dela, alegia. Normala. Entrenatzaileak, arbitroak, tresnazainak, botileroak, animatzaileak, giltzazainak… ikastoletakoak izanda ere, euskaldunak izanda ere, objektu biribil bat tartean denean, ez bide dira sentitzen heziketa- eta normalizazio-proiektu baten parte.

· Interneteko mundua: filmak, txisteak, abestiak, jokoak, kontakizunak, harremanak, argazkiak, beti berri, beti ugari, nahieran. Euskaraz, ostera, gutxi dago nerabe eta gazteentzat. Guztiz beharrezkoak dira softwarea lokalizatzeko ahaleginak; osterantzean, zein gazte “aska” daiteke erdarazko diskurtsotik: «cuando salgas, hazme una perdida», «con 40.000 puntos de elixir puedes tener a la reina arquera»(1), «¿me agregas?», eta abar. Eta, softwareaz gain, mamizko gauzak behar dira, premia gorriz. eitb nahieran eduki-premia hori asetzen laguntzera dator, baina gehiago behar da, askotarikoa.

· Ikus-entzunezkoak: telebista eta zinema, funtsean. Haur eta gazteentzat, gaur egun, ez dago ia ezer euskaraz. ETB3 tematikoak ematen dituen marrazki bizidunak ere, beste kanal batzuetako eskaintza ikusita, triste samarrak dira. Beraz, denetik behar da: barne-produkzioa eta kanpokoa, fikzioa eta informazioa, serioa eta friboloa. Fribolotik, asko. ETBren kasuan, telebista publiko batek ezin dio uko egin bokazio hezigarriari, baina, aldi berean, ezin dio ez ikusiarena egin egiazko kontsumoari. Hego Euskal Herrian, haurrek Violetta, Shake it up eta Disney Channelek aireratzen duen gainerako guztia irensten dute. Nerabe eta gazteek Mujeres y hombres y viceversa solas-saioa, La que se avecina telesaila, Deportes Cuatro txutxu-mutxu programa merengea eta antzekoak ikusten dituzte; euren lokaletan bakarrik daudenean, antsiaz eta gozamenez. Beharbada, Gizonak, emakumeak eta ‘vice versa’ izan liteke euskara normalizatzeko tresnarik ahaltsuenetako bat.

(1) Zortzi bat urteko ume bati entzun nion lehengoan Bilboko tranbian, amarekin bere joko kutunaz ari zela.

Asier Larrinaga atalean

2014/04/28 · 07:00

Errebokatu

Hitz horren ordez beste batzuk erabiltzeko gomendioa ematen du Euskaltzaindiaren Hiztegi Batuak.

Terminologia Batzordeak 2012an onartutako Administrazioarekiko Auzien Hiztegian, berriz, errebokatze da lehenenesten den terminoa, ezeztatze baliokidea baino ponderazio-maila handiagoarekin ageri da eta. Hiztegi Batuan baztertzen dena hobesten da Administrazioarekiko Auzien Hiztegian, eta Hiztegi Batuan proposatzen direnak, berriz, baliokide gisa ere ez dira jasotzen.

Horrelako kontraesanek azterketa bat merezi dutela eta, lege-testuetan aditza (revocar) nahiz izena (revocación) nola itzuli izan den begira hasi naiz.

Lehenengo, eskueran dudan hiztegi juridikora jo dut definizio bila eta hauxe aurkitu dut (Diccionario Juridico Espasa):

revocación. (Derecho Administrativo) Es el acto administrativo por el cual se deja sin efecto una delegación de competencias previamente establecida, de manera que el órgano delegante vuelve a ejercer las que había delegado en el órgano inferior. La revocación de competencias puede realizarse en cualquier momento (V. actos administrativos)

Ondoren euskarara itzulitako legeetan zer erabili izan den begira hasi naiz eta Hiztegi Batuan proposatzen diren ordainak IZOn itzulitako lege hauetan azaltzen direla ikusi dut.

Europar Batasunaren Tratatuaren bertsio kontsolidatua

Kataluniako Autonomia Estatutua; EAO, 2006ko uztailaren 20koa

Baina orain arte begiratu ditudan gainerako lege guztietan errebokazio eta ezeztapen erabiltzen direla ikusi dut. Euskadiko Justizia Administrazioaren webguneko lexikoan errebokatu, ezeztapen, ezeztatze eta errebokatze topatu ditut.

Gauza baten bila zabiltzanean beste zerbait aurkitzea ere ohikoa izaten da, eta bilaketa honek IZOko testu batean egindako hanka sartzea aurkitzeko, eta zuzentzeko bidean jartzeko aukera ere eman dit, batzuetan testu itzulietan egindako aukera txarrak despisteen ondorio izaten dira eta. Hala, berriztapen ikusi dut revocación terminoaren ordain emanda. Hori eman zuenak v zegoen tokian n ikusi eta renovación itzuli zuen nonbait.

2014/04/27 · 07:00

Hurbiltze ariketak (edo itzulpengintzaren kontra)

Vienan izan gara aste sainduan (ez, ez naiz plural maiestatikoaz ari, familiarekin joan naiz-eta), eta, hotelera ailegatutakoan, gelako giltza hartu baino lehen, fitxa txiki bat bete behar izan dut: izen-deiturak, lanbidea, adina… Eta nazionalitatea: elebitan dago inprimakia, alemanez eta ingelesez –Staatsangehörigkeit / nationality–. Literalki, alemanezko solasak erran nahi du “estatu bateko partaide izatea”, baina hiztegiek “nazionalitate” edo “herritartasun” gisa bihurtzen dute termino hori. Nationalität ere existitzen da alemanez, baina nire hiztegiak behinik behin hitz jasoa dela dio. Kontuak jakin-mina pizten dit: Nationalität baztertu eta “estatu bateko partaidetza” erabiltzea betiko kontua izan da alemanez –adibidez, nazioa eta estatua nahitaez berdintzen dituen joera hegeliar baten emaitza?–, edo, esperientzia historiko berriagoen ondorioz, orain mundu alemanieradunean nahiago dute nazioa definitzean estatu batekiko lotura formala lehenetsi, balizko ezaugarri edo izaera bereziak baino? Erabateko sinonimoak dira Staatsangehörigkeit eta ingelesezko nationality, edo itzulpen hori bi ikuspunturen hurbiltze ariketa inperfektua bertzerik ez da? Akaso oin-ohar bat beharko zuen inprimaki hark. Nik bederen ez nuke problemarik izanen alemanezko bertsioan “espainola” paratzeko, Estatu espainoleko partaide bainaiz –gustura edo gogoz kontra, bertze kontu bat da–, baina ingelesezko bertsioari erreparatuta, gogorra egiten zait nire nazionalitatea espainola dela idaztea. Zeini egin kasu, jatorrizko bertsioari edo itzulpenari?

Erran bezala, kasu honetan, ni erosoago sentituko nintzateke alemanezko bertsioan –Staatsangehörigkeit–, baina nahiago izate horretarako azalpen alternatibo bat izan daiteke betidanik barnean daramadan esnobak jatorrizko bertsioa hautatzera xaxatu nauela. Horrela, barneko esnobak akuilatuta alegia, ez dira guti alemanez erosi baina gero irakurri ez ditudan nobelak: inkultura zabala erdietsi dut horri esker. Vienara joan baino lehen, ordea, adorea bildu eta Joseph Roth-en Kapuzinergruft –Kaputxinoen kripta– irakurtzeari ekin diot. Esperientzia apalgarria izan da, zinez: hamar hitzetik, sei ez nituen ulertzen, biri testuinguruari esker igartzen nien, eta bertze biak preposizioak ziren. Nire barneko esnoba ziega ilun batean giltzapetu ondoan, Vienari buruzko bertze nobela bat hartu dut –bidaiak ongi prestatu behar dira–, baina oraingoan espainolera ekarria –esnoba ez da fitsik erratera ausartu honetakoan–: Friedrich Torberg-en La tía Jolesch –Izeba Jolesch–, Alba argitaletxeak kaleratua. Ohitura zaharrak zer diren, ezin izan diot lehen orrialdeak alemanez leitzeko –Amazonen ikus daitezke– eta espainolezko bertsioarekin konparatzeko tentaldiari kontu egin: ikusi dudana, egia erran, ez zait sobera gustatu. Lehendabiziko orrialdean berean, adibidez, alemanezko testuak hauxe dio:

Es [das Buch] schöpft aus einem Erinnerungsbrunnen, den ich noch gekannt habe, als er (im doppelten Verstand des Wortes) gebraucht wurde

Itzultzaileak honela eman du testua:

El libro bebe de un pozo de recuerdos que no llegué a conocer hasta que tuve que hacer uso de él.

“Oroitzapen-putzu” bat? Bai, Brunnen putzua izan daiteke, baina iturria ere bai, eta kasu honetan hori litzateke, nire uste apalean, itzulpen egokiena: una fuente de recuerdos. Iturri hori, gainera, egileak ezagutu zuen artean erabiltzen zelarik eta beharrezkoa zelarik –hori dio alemanezko testuak, egilea zer zaharra den azpimarratzeko–: espainolezko testua –que no llegué a conocer, etab.– nahiko itzulpen librea da, itzulpen okerra dela ez errateko. Eta, akitzeko, non dago jatorrizko testuko parentesia? Hitz baten zentzu bikoitzari egiten dio erreferentzia parentesiak, eta itzultzaileak ezabatzea erabaki du, zentzu bikoitz hori espainolera ekartzeari zailegi iritzita. Lehen orrialdeko esaldi bakar batean, hiru trakeskeria. Ez da itzulpenari harrapatu diodan kontu bakarra. Liburua erosita ere, Tante Jolesch ez dut irakurriko. Ez, behinik behin, bertsio honetan.

Joseph Roth-en liburura itzuli naiz, eta ohitura zaharrak zer diren, espainolezko itzulpenei buruzko informazioa bilatzen ari nintzela, Olga G. Garciaren artikulu eder hau aurkitu dut, Cripta de los capuchinos-en itzulpenari kritika gogorra egiten diona. Nire harridurarako, Garcíak kritikatzen duen itzulpena –Jesús Pardok egina eta Sirmio argitaletxeak 1991n publikatua– da Acantilado argitaletxeak berriz kaleratu duena. Garcíak aipatzen duen akatsik nabarmenena –Slowenien Eslovakia gisa eman izana– zuzendua izan den arren, gainerako guziak testuan daude oraindik, eta batzuk nahiko larriak dira, hala nola Kaftanjuden “judíos de Kaftan” gisa itzultzea, kaftan hori leku-izen bat balitz bezala, eta ez Ekialde hurbileko jantzi mota baten izena. Tamalez, Olga Garcíak zerrendatu dituen akatsak, trakeskeriak eta itsuskeriak ez dira liburuan dauden bakarrak. Neronek gehiago aurkitu ditut, eta batzuek erakusten dute itzulpena tripus-trapus eta tarrapataka egina dagoela. Nobelako une batean, narratzaileak hiru hitz erabiltzen ditu pertsonaia batek Austriako funtzionarioei buruz duen iritzia adierazteko. Hitz horietarik, hirugarrena Pallawatsche da, eta itzultzaileak “matones” (harroputz larderiatsua, alegia). Hiztegian begiratzen duenak, ordea, aurkituko du Pallawatsche edo Ballawatsche Austriako argota dela “alfer-handi” errateko, eta esanahi horrek ederki egiten du bat solasa ageri den testuinguruarekin.

Zer ari gara irakurtzen itzulpen bat irakurtzen ari garenean? Hurbiltze ariketa inperfektu bat, segur aski; eta bai, badakit ez genukeela –barkatu, orain bai, orain plural maiestatikoaz ari nintzen: ez nukeela– esnobaren falazian erori behar: jatorrizkoa zuzenean irakurtzeak ez du ziurtatzen delako liburu horren ulermen hobea izanen dugula. Bertze kultura batetik abiatzen den heinean, jatorrizko testuaren irakurleak bere isilpeko itzulpena, bere isilpeko hurbilketa eta distortsioa eginen baititu, nahitaez. Hotelean, nire egoera azaldu nion harrera egin zigun langileari, eta hark erantzun zidan lasai aski euskalduna paratzeko Staatsangehörigkeit / nationality laukian.

Jatorrizko testuak ere maiz oin-ohar eta azalpen franko beharko lituzke, ongi ulertuko badugu. Nolanahi ere, aipatutako bi liburuak prestigio handiko bi itzultzailek eginak daude (batak alemanezko literatura irakasten du Unibertsitatean, bertzeak berrehun liburutik goiti omen ditu itzuliak), baina bien kalitatea nahiko badaezpadakoa da. Aukeran, kasik nahiago dut jatorrizko testuan galtzea eta interpretazio akatsak neronek egitea, horrelako testu kaskarren morroi izatea baino. Zer nahi duzue, zenbait itzulpenen kalitatea ikusita, nire barneko esnobak ziegatik ihes egin eta harroxko dabil berriz ere.

2014/04/26 · 07:00

Toki-izen batzuk: formak eta azentuak

Aste Santuan eginiko mendi ateraldi baten kronika laburrarekin heldu naiz gaur (kaier bateko oharrak). Kontua sinplea da: ortziralean mendian barna bueltaxka bat ematera joan ginen eta, guretzat ikasketa bidaia izan zenez, txoko honetarako lerro hauek idaztea gogoratu zait zuetako batzuentzat ere zerbait jakingarria izan daitekeelakoan.

Zenbait tokiren izenak aipatuko ditut, eta haietako batzuen kasuan argituko dut bertako jende euskaldunak nola ahoskatzen dituen, iruditzen baitzait «kanpokoak» zaretenetatik aunitzek eta irrati-telebistetan aditzen diren ahotsek izen horiek erdaraz ematen diren azentuarekin pronuntziatzen dituzuela, erdal azantz, asots eta zaratak gorturik gaudelako gehienok. Badakit zaila dela xehetasun hauen guzien berri izatea eta denok ahal duguna egiten dugula, baina inork kontuan hartu nahi baldin baditu hementxe zehaztuko ditut Bidasoaldeko izen batzuen (maiz «oker» erranak aditzen ditugunak) gaineko ñabardura batzuk.

Ahoskatzeko afera hau dela eta, txalogarria iruditzen zait Elhuyar eta Zehazki hiztegien ekimena, hitzen formak ikusi ez ezik haiek aditzeko aukera ere eskaintzen baitigute (bakarrak direla uste dut). Elhuyarrek bi proposamen ematen ditu, ongi ulertu badut, beraiena eta Forvo izeneko sistemarena, eta toki-izen batzuk ere sartuak dituzte (haien azentuazioa, ordea, ez da bat heldu hemen nik adierazten dudanarekin!). Dena dela, ongi legoke jakitea zer irizpide erabili dituzten ahoskatze proposamen horiek emateko (eta Forvorenak? ), betiere jakinik azentu bat baino gehiago dugula, hitz berbera diferente erraten dugula euskalki batean edo bertzean eta, beraz, ez dugula horretarako batasunik; ez dakit inoiz izanen ote dugun, ezta izatea komeni den ere (dena da eztabaidagarri). Nolanahi ere, nire gaurko honetan toki-izenei buruz ari naiz, eta uste dut horietan erran daitekeela azentua zein den, azentu «bakarra» (tokian tokikoena). Nire idurikoz, Euskaltzaindiak, toki-izenen formei buruz erabakiak hartzen dituenean, haietako bakoitza nola ahoskatzen den (nola ahoskatu behar den) ere zehaztu beharko luke. Bertzela, nor animatzen da euskarazko toki-izenak nola ahoskatzen diren (tokian tokikoek nola) ezagutaraziko lukeen webgune koxkor bat sortzera?

Sarrerako azken oharra: fonetikan analfabetoa naizenez, azentu marka arruntak erabiliko ditut.

*Gure mendi ateraldien kaiereko oharrak:

Eguna: apirilak 18

Nora; helmuga: Larhun. Badirudi gure mendiaren izena horrela arautu dutela; ikus Euskal Mendizale Federazioak eta Pyrenaica aldizkariak Euskal Herriko Mendien Katalogoan berriki egin dituzten aldaketak, Euskaltzaindiaren Onomastika Batzordearen onespena omen dutenak. Hala ere, Euskaltzaindiaren web orrian ez da oraindik ageri; nonbait, ez dute eguneratu. Zer erran onartu den formari buruz? Guretzat ez da arrotza, horrela idatzirik ere frankotan ikusi dugu; konparazio batera, Berako (Beráko) «Discoteca Larhun» dantzatokira joaten ginen hamabortz-hamasei urterekin… Nolanahi ere, bertzelako lekukotasunak eta argudioak bildu izanen dituzte euskaltzainek, sendoagoak. Bertzalde, erranen nuke forma honek babesten dituela mendiaren izena ahoskatzeko aukera desberdinak, ez duela behartzen bietako bat hautatu eta bertzea baztertzera: Larun, Larrun.

Kanpamentu nagusia: Bera (Berá; Berátik, Berára, Beráko…)

1. oharra: abiatu aitzinetik, Beñardo Goietxe eta Andoni Tolosa «Morau» kantari-musikariak salutatu genituen. Sara aldera joan gogo zuten Lizuniagan barna (Lizúniaga), arrantza klaseren batean aritzera; arrain konturen bat aipatu zuten behinik behin.

Nondik: Oletatik, Beratik Ibardinen barna joanda. Oleta: Urruñako auzoa, Sarako bidean (ezagutzen kanta? : Ziburutik Sarara bi neska faltatu, arraiaz kargaturik Oleta pasatu…). Mantto-baita baserriaren inguruan aparkatu, hantxe hasten da bidaxka.

2. oharra: Urruña eta Azkaineko mugapeetan, parajea ikusgarria da, itsasoa eta kostaldea ageri. Landare-animaliak: haltzak erreka bazterrean, elorri xuria loretan, pagoak (bago gurean), kaxkabeltxaren familiakoa iruditu zitzaigun txori lotsagabe bat, putreak (futre gurean), ote dezente bere kolonizazio lan sanoa egiten…

3. oharra: mendi kaskoaren azpiko lepoan, puska (sualo erranen luke bertakoak) handi samar batean ihia nagusi, goialde hartako hezetasuna salatzen. Taldeko erneenak ohartarazi zigun Berako toponimo ezaguna (etxe eta auzo izena) hortik heldu izanen dela segur aski: «Itzea ihitzea». Gainera, «Itzea (-a)» izan behar duela, Itzeko-borda baserriaren izenak ere iradokitzen duen bezala (kargu hartu dit neronek barojatarrez ari nintzela «Itzeako familia hura» izenburua eman niolako ez aspaldi argitalpen baterako artikuluari; gaur egun «Itzeko familia hura» idatziko nuke; mea culpa). Berako «Illekueta» auzoa ere ez ote den «ihi+leku+eta» (ez dut erraten toki-izena aldatu behar denik, baina esplikazio hobea iruditzen zait hori bertze edozeinek ulertuko lukeen «hil+leku+eta» baino)…

Tontorra: hiru benta daude. Bitara sartu, bi laguni bisita egitera. Haietako bat etxalartarra (etxálartarra; Etxálar, Etxálartik, Etxálarrera) eta bertzea Endarlatsa ondoko baserri batean jaioa (Endárlatsa; beratarrek –berátarrek– Endáltsa edo Endálatsa erraten dute). Oporto xurrupa haien kontura. Bista izugarria: begiak paseoan itsaso zabaletik Pirinioetako gailur zurituetaraino; Aiako Harriari diosala.

Jautsiera: bertze bide batetik, muga lerroaren arrimuan ezker-eskuin. Larhunttikiren azpitik Iasolaraino.

Bazkaria: Iasolako bentan. Zoragarri. Zerbitzari bat euskalduna, Berako Lekueder baserriko alaba, bertze bat txekiarra, harekin gaztelaniaz. Etxolaren paretako arbelean, janari-edariak eta prezioak, frantsesez. Ikasi dugu zer den «caillé de brebis»; Beran gaztanbra, Lesakan kaillatua (! ), bertze hainbertze tokitan gatzatua edo mamia (eta abar). Arrunt ona (arrunta+ona? ).

Jautsiera (hondarreko puska): Mantto-baitaraino berriz, Oletaraino. Bidean, trikuharri hondatu bat zabortegi bihurtua.

Amaiera: Beran atseden (oroit: Berán); nekaturik, baina satisfos.

2014/04/25 · 07:00

Duela bi hilabete Santi Leonék kanpoko izenen zeinu diakritikoak euskaraz errespetatu behar ote ziren gaiari buruz duen iritzia eman zigun foro honetan. Ni, bera bezalaxe, ez nago ados Berria-k estilo liburuan ebatzitakoarekin (zeinu horiek kentzearekin, alegia). Leoné beren horretan uztearen aldekoa da. Ni ere iritzi horretakoa naiz, baina ez kasu guztietan. Behin, oso aspaldi, neure itzulpen batean, hirugarren bide bat urratu nuen, ondoko lerroetan azalduko dudana.

Euskal tx digramari dagokion hotsa, jakina denez, hainbat hizkuntzatan dago, hala nola hizkuntza eslaviarretan. Baina kontuan hartu behar dugu hizkuntza eslaviar batzuek alfabeto zirilikoa dutela eta beste batzuek latinezkoa. Alfabeto zirilikoa duten hizkuntza eslaviarretan euskal tx digramaren baliokidea ч grafema da. Eta serbieratik, errusieratik eta abarretik halako grafema duen izen bat euskaratzerakoan, itzultzaileak ez du batere zalantzarik izaten: tx. Honatx adibide bat: Leon Tolstoiren CMepTb ИBaHa Илbичa, euskaraz, Ivan Ilitxen heriotza da, Xabier Mendiguren Bereziartuk 1991n argitaratutako itzulpenean.

Latinezko alfabetoa duten hizkuntza eslaviarrek, hots horretarako, č grafema dute. Baina, gainera, kroazierak badu oso antzekoa den fonema bat ć grafemaz adierazten dena. Esaterako, kroazieraz, Petrović deitura dago, zeina eslovenieraz Petrovič den. Eta hor, euskal itzultzaileak zalantza handia izan lezake: zeinu diakritiko eslaviarrok errespetatu? Berriaren estilo liburuari men egin eta, besterik gabe, zeinu diakritikoa kendu? Tx-ez ordezkatu? Arazoa da ć eta č horiek, euskal irakurlearentzat, ez direla ezer. Eta Berria-bideari jarraikiz gero, espainiera, frantses eta abarren ortografiaren eraginez, “Petrovik” irakurtzeko arriskua egon litekeela. Kontua da jende gehienari ez diola axola atzerriko izen bat ondo ahoskatzeak. Niri, ordea, arraro samarra naizenez, bai.

Euskal x grafemarekin beste horrenbeste gertatzen da: bai ш grafema zirilikoak, bai latinezko alfabetoa duten hizkuntza eslaviarren š grafemak ere, euskal x grafemari dagokion hotsa dute. Ш grafema zirilikoa, euskaraz, x-rekin adieraziko luke edozein euskal itzultzailek. Latinezko alfabetoa duten hizkuntza eslaviarren hots bereko grafema, š alegia, ordea, nola adierazi euskaraz? S bidez (Berria-bidea), x bidez, ala š bidez, zeina ezein euskaldunek ez baitu jakingo nola ahoskatzen den? Zalantza hori agertu zitzaidan joan den mendean, Jaroslav Hašek-en Osudy dobrého vojáka Švejka euskaratu nuenean. Nola idatzi euskaraz eleberri zoragarri horretako protagonistari? Svejk, Xveik ala Švejk?

Lehenengo aukera (Berria-bidea) birritan pentsatu gabe baztertu nuen, zeren euskarak ondo baino hobeto bereizten baititu s eta x grafemei dagokien bi hotsak.

Hirugarren aukera ere ez nuen gogoko, zeren euskal irakurleak despista baitzitezkeen š eta j grafemekin (har bedi kontuan txekierazko j horrek euskal i-ren ahoskera duela).

Hortaz, bigarren aukeraren aldeko hautua egin nuen, alegia, protagonistaren izena euskal alfabetora egokitzekoa, š x bihurtuz eta j grafema i bilakatuz. Hala (eta barka bekit publizitaterako tarte hau), Xveik soldadu onaren menturak liburua sortu zen, hurrengo urtean jarraipena izan zuena.

Ez naiz ni bakarra izen horren egokitzapenaren bidetik jo duena. Alemanezko itzulpenak Derbrave Soldat Schwejk du izena, hots, txekierazko š sch bihurtu zuen itzultzaileak, eta v w. Eta Alemanian inork ez omen zituen horregatik soinekoak urratu. Xveik eta Schwejk izenak asmatuz, itzultzaile alemaniarrak eta biok Xabier Mendigurenek ш grafemari emandako tratu bera eman genion š grafemari. Finean, alfabeto zirilikoa duten hizkuntza eslaviarrei eta latinezko alfabetoa dutenei tratu bertsua ematea da hori.

Nire itzulpenaren irakurle urriek, ziurrenik, ez zuten munduko itzulpenik onena irakurriko (txarrena ere ez, espero dut), baina primeran ahoskatuko zuten protagonistaren izena, eta hori pentsatze soilak gogobetetzen nau.

2014/04/24 · 07:00

Baliabideak eta hierarkiak

Luzaroan jardun gara, gaia jorratuago eta aztertuago dutenen eskutik, erlatibo zehaztaile eta azalpenezkoen gainean hau eta beste eta haragokoak ikasten, eta lehengo lausoa garbiturik geratu zaigulakoan, baliabideok konfiantza handiagoz erabiltzen hasi gara, argitu eta araztu egin da gure idazkera zertxobait, eta halantxe zuzendu uste ditugu testuak ere, erlatibozko baliabide horiek zein bere tokian erabiltzen ikasi dugulakoan edo. Uste horretantxe ari nintzen ni ere aurreko batean testu batekin, eta, zehaztaile gisan emana zegoen erlatibozko esaldi bat, egiaz azalpenezkoa zela ondorioztatu, eta, deseginez, zuzendu egin nuen.

Hau zen esaldia:

«Salbuespen gisa, hiru jakintzagaitan ebaluazio negatiboa duen ikasle bat hurrengo ikasturtera igaro ahal izango da baldintza hauek guztiak betetzen direnean:

c) Eta ikasleari artikulu honen 7. paragrafoan aipatzen den orientazio-aholkuan proposaturiko hezkuntza-arretarako neurriak aplikatzen zaizkionean.»

Bi esaldi erlatibozko, bat -n erlatibozkoa eta bestea partizipioarekin eraturik, esaldiaren burura iritsi aurretik. Jakinekoa da zenbat kostatzen den horrelakoetan, irakurtzen ari garela, mezua ondo ulertzea, eta, ulerturik ere, bigarren irakurraldian edo are hirugarrenean ere, eta garrantzi gutxieneko informazioaren gainetik jauzi moduan eginez, edo are ezabaturik ere, iristen gara ulertzera. Bitxia da, baina, esaldi hori zuzendurik, irakurtzean buruan egin dugunaren moduko eragiketa bat egiten dugu idatziz, eta aurreratu egiten dugu esaldiaren burua. Esaldi horretan, hain zuzen, beltzez markatutako erlatiboak du garrantzi gutxien, eta, beraz, esalditik kendu edo atera ere egin genezake.

c) «Eta ikasleari orientazio-aholkuan proposaturiko hezkuntza-arretako neurriak aplikatzen zaizkionean (aurrerago, artikulu honen 7. paragrafoan, aipatzen da orientazio-aholkua).»

Eta, esaldia testuinguruan aztertuta, badakigu, gainera, orientazio-aholkua bakarra dela, luze jardungo duela testuak horren gainean aurrerago, zer den azalduz, eta, beraz, itxuraz erlatibo zehaztailea dena, azalpenezkoa dela azkenean, ez baitu hainbat orientazio-aholkuren artean bat zehazten –zazpigarren paragrafokoa–, baizik eta orientazio-aholkua zazpigarren paragrafo horretan aipatzen edo azaltzen dela adierazten.

Ez zen nire asmoa, ordea, erlatibo zehaztaile eta azalpenezkoen arteko bereizketa dagoeneko ezagunari buruz beste adibide bat ematea hemen. Azkenean, azalpenezkoa zelako ondoriora iritsi banintzen, informazioaren elementuen arteko hierarkia bat ezarri nahirik iritsi bainintzen, esaldiaren eta paragrafoaren beraren barruan, informazio-unitateak nolabaiteko lehentasun-erlazio batzuen arabera antolatu beharrez. Eta, lankide batek, elementuen arteko atzekoz aurreratze horretan, iragazki horrekin berorrekin, beste urrats bat egitea proposatu zidan:

c) «Eta ikasleari hezkuntza-arretako neurriak aplikatzen zaizkionean, orientazio-aholkuan proposaturikoak [alegia] (Aurrerago, artikulu honen 7. paragrafoan, aipatzen da orientazio-aholku hori).»

Irizpide horren araberako zuzenketak edo moldaketak ditut gogokoenak, informazioa beste era batera antolatzera behartzen bainaute, jatorrizko hizkuntzaz oso bestelako molde batean, batzuetan, gauza bera esateko, edo itzultzeko, alegia. Esanahia argitzen zait, eta, zinez, euskaratzen ari naizela iruditzen zait, eta adiskidetu bezala egiten naiz geure hizkuntzarekin. Ez baitu guztia desabantaila izango gure mintzaira honek!


Ordezko piezak — ULMA Packaging

You are here: Home → Zerbitzua → Ordezko piezak

Prebentziozko mantentze lanak

Ordezko piezen stocka 20 herrialde baino gehiagotan, ahalik eta denborarik laburrenean eskuragarri egongo direla ziurtatzeko.

Jatorrizko ordezko piezak, kalitate handienekoak.

Bermatuta dago ULMA makina bat eskuratu eta gutxienez 10 urteko epean egongo direla eskuragarri ordezko piezak.

Aukera dago, makinarekin batera, hainbat mailatako ordezko piezen kita erosteko.

Makinen egokitzapenak.


hasiera | x-films proiektua | zinemagile gonbidatuak | 2022

Blanca CamellGalí

Blanca Camell Galík (1990) Ikus-entzunezko Komunikazio ikasketak egin zituen Bartzelonako Universitat Pompeu Fabra unibertsitatean, eta zinema master bat Université Paris 8 unibertsitatean. Le Fresnoy– Studio national des arts contemporains ikastegian eman zien jarraipena ikasketei. Emakumeen desira lantzen dute egile honen filmek, benetakoarekin lan eginez fikzioan oihartzun egiteko. Indie Lisboa, Malagako Jaialdia, Seminci, Cinespaña, D'A Film Festival, Premiers Plans d’Angers eta Côté Court jaialdietan aurkeztu dira egile honen L'oreig, Ídols, Tombent les heures eta Pol·len film laburrak.

Aukeratutako filmografia: Pol·len (2019), Tombent les heures (2018), Ídols (2016), L’oreig (2014).

Hugo Amoedo

Zinemagilea naiz eta Bruselan bizi naiz. Fikzioa, dokumentala eta egunkari filmatua landu ditut nire film laburretan. Maitasuna, bakardadea eta ziurgabetasuna aztertu ditut, eta saiatu naiz alderdi intimoak eta politikoak, dramak eta komedia, nahasten. Orain lana, adiskidetasuna eta paseoa interesatzen zaizkit. Nire aurreneko film luzearen proiektuan, To Redigit, Belgikako Atelier Graphoui-k ekoitzia, artxiboak industria mailan digitalizatzen dituen lantegi batean lan egiten duten bi lagun filmatuko ditut; keinuei, eta begiradei buruzko filma izango da, eta digitalizazio makinak lehertuko dituzten artxiboko irudiekin osatuko da.

Aukeratutako filmografia: Europa (2017), On n’a pas fait l’amour (2014), Camping Wesertal (2013), Robin&Robin (2012)

Madrilen bizi den zinemagilea eta diseinatzailea da Mgdalena Orellana (Buenos Aires, 1990). Buenos Aireseko Unibertsitateko Diseinu fakultatean, ECAM-en eta Elias Querejeta Zine Eskolan egin zituen ikasketak, eta azken horretan filmatu zuen Zinebi jaialdian estreinatutako Todo esto es aúnmás intenso si a esa hora tardía se visita a un amigo para ver cómo le va filma. Besteak beste, Círculo de Bellas Artes, The Film-Makers' Cooperative, Madrilgo Cineteca eta Tabakaleran egon dira ikusgai egile honen lanak. Une honetan bere lehen film luzea egiten ari da, Hasta que el lugar se haga improbable, eta proiektuak Donostiako Zinemaldiaren, Elias Querejeta Zine Eskolaren eta Madrilgo Mataderoko Márgenes Zinemaldiaren babesa du.

Aukeratutako filmografia: Todo esto es aúnmás intenso si a esa hora tardía se visita a un amigo para ver cómo le va (2020), A Smile is not a Paradigm (2018), I’ll Wrap my Words in Paper Bags (2018), Conversaciones (2016)


Abenduaren 7tik 11ra izango da aurten 57. Durangoko Azoka

2022-08-31 15:02

Abenduaren 7tik 11ra izango da aurten 57. Durangoko Azoka, eta ireki da izen-ematea –

Bihar, irailaren 1ean, zabalduko da aurten abenduaren 7tik 11ra bitarte izango den 57. Durangoko Azokan parte hartzeko izen-ematea, erakusmahaiak alokatu zein egitarauko proposamenak aurkeztekoa, baita ikastetxeek Ikasle Goizerako tailerretan izena ematekoa ere. Bestalde, Online denda mantendu egingo da aurtengo edizioan.

57. Duragoko Azokako izen-emateak irailaren 1ean zabalduko dira. Hiru izen-emate zabalduko dira: partaideek erakusmahaiak alokatzeko, kultur sortzaileek egitaraurako proposamenak aurkezteko eta ikastetxeek ikasle goizeko tailerretan parte hartzeko.

Kulturaren plazan parte hartu nahi duten argitaletxe, diskoetxe, ekoiztetxe, elkarte, erakunde, banatzaile nahiz autoekoizleek irailaren 1etik 30era bitartean izango dute horretarako epea. Egitaraurako proposamenak aurkezteko, aldiz, bihartik urriaren 15ra arteko epea izango dute. Izen emateak www.durangokoazoka.eus webgunetik egin beharko dira.

Edizio berria abenduaren 7tik 11ra bitarte ospatuko da eta, Durango, euskal kulturaren plaza bilakatuko da, kulturzaleen eta sortzaileen topagunea. Bost egunez euskal kultura eta sortzaileak gertutik ezagutu, kultur ekoizpenak eskuratu, euskal giroaz gozatu eta, euskal kultura ardatz dela, harremanak eta esperientziak bizitzeko aukera izango da.

Horrez gain, beste urte batez, online dendak jarraipena izango du, parte-hartzaileei salmentarako aukera gehiago eskainiz eta bertaratu ezin diren kurtuzaleei erosketa ahalbidetuz. Hortaz, aurtengoan ere erakusmahaia alokatzen duten eragile guztiek, modu presentzial eta digitalean parte hartuko dute Durangoko Azokan.

Guneetarako proposamenak

Durangoko Azokak 57. Edizioko egitarauan parte hartzeko epea irailaren 1ean zabalduko da. Kultur sortzaileek Azokako guneetara aurkeztu ahal izango dituzte euren proposamenak: Talaia, Ahotsenea, Irudienea, Kabi@, Saguganbara eta Szenatokia. Guztiak www.durangokoazoka.eus webgunean.

Talaian zabalkunde lanen aurkezpenak egingo dira, bai euskara hutsezkoak bai Euskal Herriari zuzenean eragiten dizkioten gaiei buruzkoak ere.

Ahotsenean parte hartzeko irizpideak honakoak izango dira: 2022. urtean kaleratutako disko edo liburua izatea (poesia, narratiba, ipuin-nobela, antzerkia edota saiakera literarioa) eta euskaraz izatea.

Irudienean Euskal Herrian azken urtean euskaraz sortutako ikus-entzunezko lanak proiektatu ahal izango dira: film laburrak, dokumentalak, fikzioak, aurkezpenak…

Kabi@ gunea digitalaren plaza izango da beste urte batez, eta teknologia berriekin lotutako aurkezpenak egingo dira: hitzaldiak, jokoak, tailerrak…

Saguganbaran haur eta gazteei begirako aurkezpenak antolatuko dira: ikuskizunak, tailerrak, produktuen aurkezpenak, ipuin kontalariak…

Szenatokian pieza dantza eta antzerki pieza laburrak aurkeztu ahal izango dira.

Zalantzarik izatekotan, gerediaga@durangokoazoka.eus helbide elektronikora mezua bidal daiteke.

Ikasle Goiza

Aurten, berriro ere, Ikasle Goizak presentzialtasuna berreskuratuko du eta hasiera emango dio Durangoko Azokako egitarauari. Abenduren 7ko goizean, Euskal Herriko ikasleek eskaintza anitza izango dute. Aurtengoan, gainera, ikasleez gain hezitzaileentzako jarduerak ere antolatu dira egun horretan eta hori izango da berrikuntza nagusiena. Diziplina ezberdinez osatutako egitaraua antolatuko da egun horretarako.

Ikasle Goizeko tailerretan izena emateko epea bihar zabalduko da eta urriaren 15era arte egongo da zabalik.

Abenduaren 7tik 11ra izango da aurten 57. Durangoko Azoka, eta irekitzear da izen-ematea

Durangoko Azoka, izen-emateak


Bideoa: Frantziako hauteskundeak 2017: bigarren itzuliko bozketak | Berriak Mundua | EiTB

Bideoa: Frantziako hauteskundeak 2017: bigarren itzuliko bozketak

Iritsi da Eliseoko bizilagun berria nor izango den erabakitzeko eguna

Bigarren itzuli horretan, Marine Le Pen eta Emmanuel Macronen artean bakarrik dago lehia, gaur botoa ematen ari diren askori ez bata ez bestea gustatu ez arren.


K(i)likaTIK: Hezkuntza ireki eta berritzeko harreman eredu berri bat


Oñati/Ruper. : Pilotari beteranoen txapelketa

Pilotari beteranoen txapelketa, hastear

Ots. 18, 2013, 5:05 p.m. Ubane Madera

Martxoaren 3an hasiko dute Leintz aldeko beteranoen aurtengo pilota txapelketa. Eta finalak irailaren 1, 7 eta 8an jokatuko dituzte. Txapelketan jokatu gura duenak otsailaren 24a baino lehen eman behar du izena (605 72 40 96, Mauri), eta 15 euro ordaindu, txapelketaren gastuetan laguntzeko.

Arrasate, Aretxabaleta, Eskoriatza, Gatzaga eta Oñatiko pilotari beteranoek parte har dezakete txapelketa honetan. Behin hasita, hamabostero jokatuko dituzte partiduak, domeketan (09:00) Gatzagako pilotalekuan.

Pilota goxoak

Antolatzaileek iragarri dute, baita ere, Punpa pilota misto frantsesak erabiliko dituztela; bestela esanda: pilota goxoak. Esan beharra dago-eta inor lesionatuz gero antolatzaileak ez direla kargu egingo.

Publicado por RUPER en 15:41


Sopelako Udala - Udalak Mentoring Sopela, udalerriko pertsona ekintzaile, enpresa eta negozioentzako programa jarri du abian

Zu hemen zaude: Hasiera ENPLEGU ETA SUSTAPEN EKONOMIKOA Udalak Mentoring Sopela, udalerriko pertsona ekintzaile, enpresa eta negozioentzako programa jarri du abian

Udalak Mentoring Sopela, udalerriko pertsona ekintzaile, enpresa eta negozioentzako programa jarri du abian

Azken eguneraketa: 2018eko urriaren 26a

Bisitak: 72581

Pertsona edo talde gidatu bakoitzaren beharrizanen arabera, era pertsonalizatuan gauzatzen den programa da.

Bere negozioa hobeto ezartzeko edota finkatzeko edo erronka berriei aurre egiteko parte hartzaileen ahalmen eta gaitasunak sustatzea bilatzen da.

Sopelako Udalak, Enplegu eta Sustapen Ekonomiko Sailaren bitartez, Sopela Mentoring formakuntza Programa sortu du ekintzailetza eta mentorizazioa -Sopelako pertsona ekintzaile, enpresa eta negozioei zuzendutako aholkularitza pertsonalizatua- bultzatzeko.

Horretarako Secot Bizkaia erakundearen laguntza izango du. Secot Bizkaia Bilbon 1991n eratutako irabazi-asmorik gabeko erakundea da eta sektore desberdinetako (ingeniariak, ekonomistak, abokatuak edo informatikoak, etab.) profesionalak izan diren 40 boluntario taldekatzen ditu, zeinek eskuzabalki, bere denbora, ezagutza, kontaktuen sarea eta esperientzia eskaintzen dizkieten ekintzaile edo enpresa sortu berri txikiei edo erronka berriei aurre egiteko beharrizanak dituztenei, bere jarduera ekonomikoa ezartzeko eta garatzeko jarduketan laguntzeko.

Mentoring Sopela, pertsona edo talde gidatu bakoitzaren beharrizanen arabera, era pertsonalizatuan gauzatzen den programa da, puntualki edo zenbait hilabetetan zehar, bere negozioa hobeto ezartzeko edota finkatzeko edo erronka berriei aurre egiteko parte hartzaileen ahalmen eta gaitasunak sustatzeko xedez.

Aurretiazko hitzordua Sopelako Udaleko Enplegu eta Sustapen Ekonomiko Saileko profesionalekin, izena-emateko eta eurekin elkarrizketa bat izateko.

Hitzordua talde mentorearekin. Mentorizatutako pertsonek zein proiektutan lan egin nahiko duten definituko dute, prozesu horretan langile baten laguntza izango dute. Elkarren arteko konfidentzialtasun akordioaren sinatzea.

Trebetasun lehiakorraren eta enpresa-kudeaketaren inguruko eta mentoring proiektua diseinatzen laguntzeko formazio tailerrak egingo dira.

Mentore taldearen eta langile teknikoen arteko aldizkako bilerak esperientziak partekatzeko eta programa bukatzerakoan bakarkako bilerak emaitzak aztertzeko.

Halaber, programaren barruan hitzaldi dibulgatzaile eta heziketa-hitzaldiak egingo dira, herritarron ekintzailetzaren aldeko jarrera sustatzeko.

Informazio gehiagorako edota izen-emateak:

Sopelako Udaleko Enplegu eta Sustapen Ekonomikoko Saila

94 406 55 00 Luz. 110


apirila | 2008 | Termitak

Txistulari eguna Antzuolan

Hemen bielketan dotzuet txistulari eguneko argazki batzuk, sapatu hontan izen zan Antzuolan…

Kategoria Sailkatugabeak 2008(e)ko apirilaren 28a egilea termitak.

Mexikon 5. astia

Ikusten dezuten moduan dagoeneko igaro ditut Mexikon 5 aste. Aurreko asteko ostiralean laneko baten despedida eduki genuen. Lehenengo fabrikak berak dauzkan barbakoak egiteko leku batetara joan ginen, eta bertan aritu ginen jan eta edaten eta gero lankide baten etxera joan eta bertan Party. Egia esan ondo egon zen, goizeko 5:30ak aldera eldu nintzen hoteleko gelara, eta gero zapatu dena gelatik irten gabe egon nintzen.

Ea 6. astea zelakoa irteten den.

Kategoria Sailkatugabeak 2008(e)ko apirilaren 25a egilea termitak.

Chipinque parke naturala

Dagoeneko nire hirugarren astebukaera pasatu dut Mexikon. Aste hau nahiko ondo joan da. Ostegunean futbolean joan nintzen fabrikakoekin, eta aurreko ostegunean ez bezala, oraingoan irabazi egin genuen (3 garagardo kaja). Gero beste 3 hartu genituen bertan edateko.

Ondoren laneko baten etxera joan, dutxatu, erropa aldatu eta taberna batetara, garagardo gehiago edatera. Ostirala gogorra joan zen. Zapatuan Chipinque izeneko parke natural batetan egon ginen, eta ondoren merkadillo batetako postu batetan burrito eta gordita batzuk jan ditugu.

Kategoria Sailkatugabeak 2008(e)ko apirilaren 14a egilea termitak.

Futbol partidue eta barbakoa

Epa denoi:

Hemen jarraitzen dot, dagoeneko bigarren astebukaeran nago. Ostegunean lanekoekin futbolean joan nintzen, fabrikan bertan futbol zelaia daukie eta departamentuen arteko partiduak jolasten dituzte. Gero garagardoak edaten geratzen dira bertan (garagardoak fabrikak ekartzen ditu). Ondoren supermerkatura joan, barbakoa batetarako beharrezko gauzak erosi, eta lankide baten etxera joan ginen afaltzera. Bertan Mezcal izeneko edaria dastatu nuen, tekilan antzerakoa da. Ostiralean lanera joan aurretik aspirinak erostera joan behar izan nintzen.

Kategoria Sailkatugabeak 2008(e)ko apirilaren 5a egilea termitak.

Apirileko urtebetetziek

5ian: Ainhoa.

8xan: Urtubi.

11an: Inigo.

13an: Erras.

18xan: Barrutia.

20xan: Koto.

Zorionak seiroi eta ondo pasau egunoi!

Kategoria Sailkatugabeak 2008(e)ko apirilaren 4a egilea termitak.

Txinan lanetik

Txinan egon naz pare bat aste lanetik eta erretrato batzuk bielketan dotzuet…

Kategoria Sailkatugabeak 2008(e)ko apirilaren 3a egilea termitak.

Tigres – Pumas

Zer moduz? Ni hemen nabil, dagoeneko igaro det nire lehenengo astebukaera Monterrey-en, eta ez da gaizki joan. Zapatu goizean buelta bat ematera joan nintzen, erreka eskinatik doan paseotik eta atsaldean Tigres-Pumas futbol partidua ikustera joan nintzen. 2-0 amaitu zen partidua Tigre-en alde.

Domekan berriro joan nintzen erreka eskinako pasiora, paseo osoak 9km ditu (2 buelta eman nutzan). Goizean hoteletik irten nintzenean nahiko lainotuta zegoen, baina itzultzean eguzkiak irten eta orain kangrejuak baino gorriago nago.

Beno, ondo segi eta hurrengorarte

Kategoria Sailkatugabeak 2008(e)ko apirilaren 2a egilea termitak.


MARK CHANDLER, SILVIA COPPOLA ETA ABQ RADIO PICTURE SHOW SOLOKOETXEKO UDAKO SOLSTIZIOAN - Bulegoa z/b

Mark Chandler

Pareta aditz bat da*

Bulegoa z/b-ek Udako solstizioko ekitaldi batean ABQradio “aterako” zuela jakin nuenean, zentzuzkoa iruditu zitzaidan ekarpen bat egitea Solokoetxeko auzoko jai honetan, eta lanerako dudan espazioan bueltaka erabili dudan zerbait probatzea, Bilbon eta Bulegoa z/b-ren espazioaren auzoan eman dudan denbora ospatzeko.

Pareta Helburua Deskribapena Ekitaldia

Artista bilakatu nintzen, mugiarazten eta eramaten zaituena jarrera delakoan; beraz, ez da harritzekoa neure burua pareta baten kontra jotzen ikustea.

Mark Chandler (Frankfurt am Main, 1973) Kolonian bizi da eta hiri horretan lan egiten du.

* Instalazioa 11:00etatik 16:00etara egongo da zabalik.

Silvia Coppola. 298 metro kubiko

Proposatutako audioa Bulegoa z/b-k jardunean eman dituen zortzi urteetan sortutako soinu-artxiboa erabiliz egindako interbentzio txiki bat da. Konposizioak bulegoan izandako bileretan lortutako soinu- eta elkarrizketa-zatiak ditu. Aurrerapen bat da, datorren urtean Bulegoa z/b-k soinu-artxiboaren zati bat aurkeztuko baitu web orrian. Audio-artxibo batean, eduki tematikoez gain, audioa sortu den espazioko memoria akustikoa eta haren forma eta izaera jasotzen ditugu.

Silvia Coppolak (Padua, 1991) “Arte Bisual eta mintzaira adierazkor berriak” gradua lortu zuen Florentziako Akademian. Gaur egun Bilbon bizi da. UPV/EHUren Arte teknologiko eta performatiboa masterra egiten ari da Leioan, eta praktikak egiten ditu Bulegoa z/b-n. Arkitekturako ikasketak egin ondoren, artera hurbildu da, performancearen bidez, gorputza –dauden botere-mekanismoak eta eragin sozialak jasotzen eta zabaltzen dituen aldetik– ikertzeko metodo gisa hartuta. Azken urteetan, ikus-entzunezkoen ekoizpena du ardatz, eta arlo tekniko desberdinak ikertzen eta uztartzen ditu, banaka eta taldeka. Hemen (Florentzia eta Prato) eta nazioartean (Txina) erakutsi ahal izan du bere lana.

Udako solstizioa:

Udako solstizioa ospakizuna Bilboko Solokoetxe auzoan egiten da 2015. urtetik, auzoko hainbat espazio batera erabilita.

11:00: ABQ Radio Picture Show irratsaioaren aurkezpena eta Mark Chandler-en eta Silvia Coppolaren interbentzioak (Bulegoa z/b)

12:30: Kalejira eta dantza (Safo Eskola)

13:30: Performancea eta bermuta (El Gabinete)

14:30: Bazkaria (La Taller)

16:30: Oihal-birziklapen tailerra (Akyte) (Taller de reciclaje de tela)

17:30: Paper-tailerra (El refugio del libro/Taller de Encuadernación) eta photo-call-a (Meraki Estudio)

18:30: Duen Sacchi eta Magda de Santo-ren “Teatro de guerrilla” hitzaldi performatiboa (La Taller) 40’

19:30: Markos Gimeno Vesga: “Show Skizopoziks errezitaldi hitzperimentala” (Erredakzioa) 45´

Tokiak: Bulegoa z/b, La Taller, Erredakzioa, El Gabinete, Safo Eskola, El refugio del libro/Taller de Encuadernación, Akyte, Meraki Estudio.

CAMILA TÉLLEZ. Eraikina. Arkitektura jaio berri baterako metodologiak


Arrankudiagan %89,6 agertu dira euskal estatu baten alde, %61,5eko parte hartzearekin | Berria.eus

Politika Arrankudiagan %89,6 agertu dira euskal estatu baten alde, %61,5eko parte hartzearekin

Arrankudiagan %89,6 agertu dira euskal estatu baten alde, %61,5eko parte hartzearekin

Botoak: 502. Bai: 450. Zuri: 33. Ez: 13. 'Nahi al duzu euskal estatu subirano baten herritarra izan?' galderari erantzun diote.

Arrankudiagako galdeketa

Arrankudiaga-Zollon baietz esan diote euskal estatu subirano bati. 815 herritarrek zuten botoa emateko aukera, 502k eman dute eta horietako 450ek baiezkoa bozkatu dute (%89,64). 33 boto zuri egon dira (%6,57), eta 13 ezezko (%2,58). Baliorik gabeko sei boto izan dira (%1,19).

Parte hartzeari dagokionez, % 61,59koa izan da —13:30ean, %45ekoa zen—. Igande eguerdian, antolatzaileek garrantzitsutzat jo dute kopurua, baina nabarmendu dute haien helburu nagusia ez zela ehuneko jakin bat gainditzea, baizik eta erabakitzeko eskubidea erabili nahi duten auzokideei horretarako aukera ematea. Normaltasunez joan da eguna, antolatzaileen arabera. "Prozesu garbia eta demokratikoa" izan dela adierazi dute.

Herritarrek 09:00etatik 20:00etara izan dute botoa emateko aukera. Galdeketaren bueltan, egun osorako jaia antolatu dute: herri kirolak, musika emanaldiak, haurrentzako ikuskizunak eta beste izan dira.

Asier Blas eta Ramon Zallo EHUko irakasleak eta Erabakitzeko Eskubidearen aldeko lantaldeko abokatu Xabier Sainz de la Maza eta Oscar Sanchez aritu dira behatzaile lanetan.

Lehen galdeketa, Etxarri Aranatzen

Etxarri Aranatzen Euskal Herriaren independentziari buruzko lehendabiziko herri galdeketa egin zuten apirilean. %94 agertu zen independentziaren alde, eta parte hartzea %42 izan zen.

Etxarri Aranatzen egindakoa bezala, Arrankudiaga-Zollokoa ere ez da bete beharreko kontsulta, inongo instituziorik ez baitu ez galdeketara deitu ez parte hartu antolaketan. Arrankudiagan ere herritar plataforma batek —Ados— hartu du bere gain antolaketa. 16 urtetik gorakoek eman ahal izan dute botoa, eta udaleko errolda eskuratzerik ez dutenez, antolatzaileek beraiek sortu dute programa informatiko bat botazioan irregulartasunik izan ez dadin. Horrez gain, ikuskatzaile talde independente batek zaindu du prozesua, alderdietako ordezkariekin batera.

Galdeketa egiteko ideia sortu zen HBko mahaikide ohi Joseba Martinen eta Arrankudiagako alkate izandako Jose Aspiazuren (EAJ) arteko elkarrizketetatik. Biek gogoratzen dute Franco diktadorea hil ostean, Euskal Herriaren independentzia aldarrikatu zuen lehen udalerrietako bat izan zela Arrankudiaga: 1979an egin zuten hori.

Alderdiek, baina, ez dute zuzenean parte hartu prozesuan, baina galdeketari begira, EH Bildu baiezkoaren alde azaldu da eta EAJk askatasuna eman die bere militante eta boto-emaileei nahi dutena bozkatzeko. Lau zinegotzirekin, koalizio subiranistaren esku dago udala; jeltzaleek, berriz, hiru dituzte.

Elkarrizketa digitala. Jaione Morgaetxebarria (Ados): "Espero dugu parte hartze handia izatea"

Gure Esku Dago: "Urte honetan herri kontsulten protokolo bat landuko dugu"


Garraio-biltegiratze-seriea nitrogeno likidoaren depositu-seriea nitrogeno likido-tanga txiki eta ekonomikoak dira, lagin biologikoak biltegiratze estatikorako eta lagin biologikoak garraiatzeko bereziki diseinatuak. Seriea indar handiko aluminiozko aleazio arinez egina dago, geruza anitzeko isolamendua duena, produktua segurua eta arina izan dadin. eta eraginkorra, eta aukerako hainbat osagarri ditu.

① Indar handia, pisu arina eta tamaina txikiko aluminiozko egitura;

② Gerrikoz hornitua;

③ Lurruntze galera ultra baxua;

④ Lasto edukiera handia;

⑤ Vials hodia aukerakoa da;

⑥ Estalki blokeagarria hautazkoa da baimenik gabe ireki ez dadin;

⑦ Maila kontrolatzeko sistema aukerakoa da;

⑧ Arrabolaren oinarria aukerakoa da;

⑨ Nitrogeno likidoaren ponpa aukerakoa da;

⑩ CE ziurtagiria;

⑪ Bost urteko hutseko bermea;

● Barne euskarria, garraio egonkorra

Barne euskarri-egituraren diseinu profesionala, deposituaren egonkortasuna eta laginen segurtasuna garraiatzeko garaian ziurtatzeko.

● Adiabatikoa eta hutseko teknologia

Bobinketa-makina automatikoak errendimendu handiko isolamendu-geruza, isolamendu aurreratua eta hutseko teknologiaren geruza anitz biltzen ditu 3 hilabetera arte biltegiratzeko denbora bermatzeko.

● Hainbat eredu hautatzea

20 eta 50 litro arteko edukiera, guztira 7 modelo daude erabilgarri erabiltzaileen beharrei erantzuteko.

egitura-diagrama:

Aurrekoa: Biltegiratze eramangarria serie nitrogeno likido depositua

Hurrengoa: Dry shipper serie nitrogeno likido depositua

YDS-20B

YDS-30B

YDS-35B

YDS-35B-80

YDS-35B-125

YDS-50B

YDS-50B-125

LN2 Edukiera (L)

120/276

(276 mm-ko ontzia)

8460

20760

Roller Base


Automatizazio eta robotika industriala | Laudioalde

Titulu honen konpetentzia orokorra da industria-sistemetako prozesuen neurketa, erregulazio eta kontroleko instalazio automatikoak muntatzeko eta mantentzeko proiektuak garatzea eta kudeatzea, eta sistema horiek muntatu, mantendu eta abian jartzeko lanak gainbegiratzea eta egitea, betiere kalitate eta segurtasun-irizpideak errespetatuta eta ingurumen eta diseinuarekiko errespetuzko irizpideak errespetatuta.

Elektrizitatea eta Elektronika.

Sistema elektrikoak, pneumatikoak eta hidraulikoak165 h.

Sistema sekuentzial programagarriak165 h.

Neurketa- eta erregulazio-sistemak.165 h.

Potentzia-sistemak198 h.

Dokumentazio teknikoa99 h.

Industria-informatika99 h.

Laneko prestakuntza eta orientabidea.99 h.

Sistema programagarri aurreratuak120 h.

Robotika industrial100 h.

Industria-komunikazioak140 h.

Automatizazio industrialeko sistemen integrazioa140 h.

Automatizazioko eta robotika industrialeko proiektua50 h.

Irteera profesionalak: Titulu hau lortzen duten pertsonek sistema automatiko industrialekin lotzen diren enpresa publikoetan eta pribatuetan egiten dute lan, automatizazio industrialeko sistemak diseinatzearen, muntatzearen eta mantentzearen arloetan:

Automatizazio industrialeko sistemen muntaia gainbegiratzen duen taldeko burua.

Automatizazio industrialeko sistemen mantentze-lanak gainbegiratzen dituen taldeko burua.

Aparatu, koadro eta tresneria elektronikoen egiaztatzailea.

Lantegi elektromekanikoko taldeko burua.

Automatizazio industrialeko sistemak mantentzeko lanen antolamenduko teknikaria.

Automatizazio industrialeko sistemak abian jartzeko teknikaria.

Automatizazio industrialeko sistemetako kontrol-sistemen proiektugilea.

Automatizazio industrialeko sistemetako neurketa- eta erregulazio-sistemen proiektugilea.

Automatizazio industrialeko sistemetan, komunikazio-sareen proiektugilea.

Robot industrialen programatzaile kontrolatzailea.

Kontrol elektrikoko sistemen diseinuko teknikaria.

Automatizazio industrialean integratutako zirkuituen eta sistemen diseinatzailea.


#aratosteak Artxiboak - etakitto.eus

Tag : #aratosteak

Etiketak: #aratosteak, #argazki-bildumak, #argazkiak, #mantala, #Munduko jolasak, #txikitto

Gaur banatu da Txikitto! aldizkariaren 166. alea Eibarko ikastetxe guztietan, 6 eta 12 urte bitarteko haurren artean. Ale honetan aratosteetan herriko ikastetxe guztietako argazkiekin osatutako argazki-bildumak ikus daitezke. Bestalde, “Munduko jolasak” atala estreinatu dugu, eta ale honetan “Mankala” jolasaren nondik norakoak azaltzen dira. Mankala familiako jolasa da, arabiar hitza da…

24 Ots

Kaldereroen kalejirarekin hasiko da Aratosteek beteko duten asteburuko egitaraua

Etiketak: #aratosteak

Atzoko Eguen Zuria atzean lagata, gaurtik hasita Aratosteek betetako asteburua daukagu aurretik gurean. Gaur 20:00etan ekingo zaio jaiari gurean, Urkizutik hasita Untzagaraino joango den Kaldereroen kalejirarekin. Behin Untzagara ailegatuta, kaldereroen abestiak eta dantzak izango dira protagonista, 21:00etan Eibar Rugby Taldeko neskek Aratosteetako pregoia irakurri arte. Eta gauean, 23:00etatik aurrera Cover…

Eguen Zuriko argazki-bildumak etakitto.eus-eko Mediatekan prest

Etiketak: #aratosteak, #argazki-bildumak, #eguen zuri, #ikastetxeak

Eibarko haur eta gaztetxoak izan ziren protagonista atzo ospatu genuen Eguen Zuri egunean. Eguraldia lagun, demaseko giroa sortu zuten ikastetxeetan eta inguruetan, eta baita erdiguneko kaleetan egindako kalejiran. Ikastetxe guztietako argazkiak prest daude gure mediatekan.

9:51

Haurren koko-jantziek alaituko dituzte gaur Eibarko ikastetxe eta kaleak

Etiketak: #aratosteak, #eguen zuri, #ikastetxeak, #kalejira, #mozorroak

Gaur (Eguen Zuri) ikastetxeak eta ikasleak izango dira protagonista. Ikastetxe guztietan Eguen Zuri ospatzeko ekitaldi bereziak egingo dituzte, eta 15:30etik aurrera ikastetxeen kalejirak hasiko dira. 17:00etan, Urkizutik hasita Untzagaraino kalejira egingo dute, Jainaga eta Narbaizarekin. Eta ordu horretan hasiko da Lisker taldeak girotuko duen dantzaldia, Untzagan. Gainera, 17:00etatik 19:00etara Astixaren…

Otsailaren 18an, zapatu honetan aterako dira koko-dantzak maskarada-festan

Etiketak: #aratosteak, #baserriak, #hamarrekoa, #Kezka dantza taldea, #koko-dantzak

Zapatuan (otsailaren 18an) ailegatuko dira Aratosteak Eibarrera, Kezka dantza taldekoen koko-eske eta koko-dantzekin. Lehen agerraldia, betiko moduan, Merkatu Plazan egingo dute goizean goiz, 08:30ean. Jarraian, 09:00ak aldera ekingo diote baserrietako ibilbideari. Gorosta eta Mandiola Eibarren 100 baserritik gora dira, eta lau urtetan antolatuta, “ziklo olinpikoak behar izaten ditugu baserri berdinera…

0 arrate kultur elkartea

Etiketak: #aratosteak, #argazki lehiaketa, #eguen zuri

Arrate Kultur Elkarteak, XX. EGUEN ZURI ARGAZKI LEHIAKETA antolatu du, besteak beste, aratoste edo Karnabaletako oroitzapen fisikoa gera dadin. Lehiaketa “Aratusteak” (hau da, inauteriak edo karnabalak) lemapean eta gai horrekin lotuta antolatu da. Argazkiek ez dute zertan Eibarko aratuste edo Eguen Zurikoak izan behar. Lehiaketa irekia da zaletu guztientzat. Parte…

05 Ots

6:24

Aratoste asteburu luzea daukagu aurretik

Atzo umeek ondo baino hobeto gozatu zuten Eguen Zuria atzean laga dugu, baina oraindik Aratoste asteburu osoa geratzen zaigu aurretik eta jaiarekin bat egiteko nahi beste aukera izango da herrian. Gaur hasi eta “sardiña-txikia” kalejiran ateratzeko unea ailegatu arte, Aratosteen inguruan antolatu diren ekitaldiak dauzkazue. Ondo ibili! Aratoste Barixakua 20:00:…

04 Ots

Eguen zuri eta Santa Ageda bezpera ospatuko ditugu gaur arratsaldean

0 Jaiak, Sin categoría

Etiketak: #aratosteak, #EguenZuri, #Santa Ageda

Eguen Zuri eta Santa Ageda bezpera, jai biak egun bakarrean ospatuko ditugu gaur arratsaldean eta iluntzean. Jakina denez, Eguen Zuri umeendako Aratosteetako egunik handiena izaten da Eibarren. Hori dela eta, bazkalostean hasiko dira ikastetxeetako jaialdi eta kalejirak, batzuk herriko erdialdean eta beste batzuk eskola inguruan. Erdialdean ibiliko diren ikastetxeek (J.A….

all-day Barixakuak jolasian: lore-sortak

Barixakuak jolasian: lore-sortak

Arratsaldeko 17:30ean …eta kitto! Euskara Elkarteko egoitzan lore-sortak Gurasoak Berbetan eta Ongi Etorri Berbetaneko familiei zuzenduta.PrintEmailTweet


#adioMariaLuisaErrarteGarai

Maria Luisa Errarte Garai81 Urte

MARIA LUISA ERRARTE GARAI -GOIAN BEGO- Arrasaten hil zen, 2022ko irailaren 6an, 81 urte zituela. Bere oroimenez, azken agurreko hileta-elizkizuna, ASTEAZKENEAN, IRAILAREN 7an izango da, arratsaldeko 19:00etan, SAN JUAN BATAIATZAILEAren parroki-elizan. Etorriko zaretenoi, bihotzez aurrez eskerrak familiaren izenean. Oharra: Familiak San Felipe beilatokian (Ignacio Zuloaga, 2) hartuko zaituzte ASTEAZKENEAN, 11:00etatik 13:00etara eta 16:00etatik 18:30era bitartean. Arrasaten, 2022ko irailaren 6an

Goiena2022-09-08

2022ko irailaren 6an hil zen, 81 urte zituela. Hileta-elizkizunetara etorritakoei eta samin-agurrak bidali dizkiguzuenoi,eskerrik asko, sendikoen izenean.—Zure aterpeien hartu gaittuzun danok ein gaittuzu zoriontsu, amama.Eta zenbat ikasi dogun zuri esker.Miraballeseko epeltasunetik Udalaitzeko izarrik ederrenera,beti gordeko zaittugu barru-barruen.Gero arte, amama! Zure bilobak: Aitor, Leire eta Mikel.

† Maria Luisa Errarte Garai - Goian bego - Atzo, Arrasaten hil zen, 81 urte zituela, Elizakoak eta Aita Santuaren Bedeinkapena hartu ondoren. Haren senarra: Alex Learreta;seme-alabak: Esther eta Juan Mari, Alex eta Ruth, Iban (†); bilobak: Aitor, Leire eta Mikel; anai-arrebak: Anton eta Kontxi, Santi (†) eta Mari Angeles, Miguel (†) eta Jesusa, Karmelo, Jabier eta Josefina, Pedro eta Santa; ilobak, lehengusu-lehengusinak eta gainerako ahaideak. Haren animaren alde otoitz bat eskatzen dizuete eta arren etor zaiteztela GAUR, ASTEAZKENA, arratsaldeko ZAZPIETAN, San Juan Bataiatzailearen parroki elizan egingo den hiletara. Aldez aurretik mila esker. Maria Luisaren familiak eskerrak eman nahi dizkizue bere zaintzaileei berarekiko izan duzuen arreta eta maitasunagatik. ARRASATEN, 2022ko irailaren 7an Oharra: Familiak San Felipe beilatokian (Ignacio Zuloaga, 2) hartuko zaituzte, gaur, asteazkena, 11:00etatik 13:00etara eta 16:00etatik 18:30era bitartean.

† Maria Luisa Errarte Garai - Goian bego - Zure aterpeien hartu gaittuzun danok ein gaittuzu zoriontsu, amama. Eta zenbat ikasi dogun zuri esker. Miraballeseko epeltasunetik Udalaitzeko izarrik ederrenera, beti gordeko zaittugu barru-barruen. Gero arte, amama! Zure bilobak: Aitor, Leire eta Mikel ARRASATEN, 2022ko irailaren 7an

Goiena2022-09-07

Atzo hil zen, 81 urte zituela. Haren senarra: Alex Learreta. Seme-alabak: Esther eta Juan Mari, Alex eta Ruth, Iban (†). Bilobak: Aitor, Leire eta Mikel.Bere oroimenez, azken agurreko hileta-elizkizuna, gaur, asteazkena, irailak 7, izango da, 19:00etan, Arrasateko San Juan Bataiatzailearen parrokian. Etorriko zaretenoi, bihotzez aurrez eskerrak familiaren izenean.


Bagenekien hurbil zegoela, (Ondarroatik lau kilometrora), eta mutrikuarrak giputzak zirela; Txurruka nabigatzaile sonatua hangoa zela ere bai. Ondarroako futbol taldeak (Aurrera) Mutrikun jokatzen zuenean joaten ginen Mutrikura, oinez noski. Urtean behin. Futbol mailan zegoen lehiakortasuna. Mutrikuarren kontra abestu ere egiten genuen: “Mutriku txangille, erreberu, lapiko bete salda beru”. Mutrikuko futbol taldea Ondarroara etortzen zenean kantatuko genien. Beste hau ere esaten omen zieten: “Potxua, ainka batean kojua ta bestian palua”. Azken honetaz neu ez naiz gogoratzen. Mutrikuarrek ere gure kontra zerbait esan edo kantatuko zuten. Horren berririk ez dut inoiz izan.


Urtzi Urrutikoetxea | Egilea | Berria

AEBak. Abortatzeko eskubidea

Botikak dira bide bakarra askorentzat

Pandemian asko handitu zen abortatzeko pilulen kontsumoa AEBetan, eta, Gorenak haurdunaldia etetea debekatu ostean, litekeena da are gehiago handitzea horiek hartzen dituzten andreen kopurua. Baina estatu batzuk horiek debekatu nahian ari dira.

Ziurgabetasuna nagusi AEBetan

Auzitegi Gorenak abortu eskubide konstituzionala ezabatu eta gero, klinika batzuk ixten hasi dira, eta milaka emakumek ez dakite non eta noiz artatuko dituzten.

Tristura eta haserrea kalean

Milaka lagun irten dira AEBetako hirietan abortu eskubidearen aldeko protestetan. Elkar babestearen eta kalean mobilizatzearen garrantzia nabarmendu dute. Bideoa, albistearen barruan.

Abortatzeko eskubidea. Epaia AEBetan

Abortu eskubide konstituzionala indargabetu dute epaileek AEBetan

Epaile eskuindarrak nagusi diren Auzitegi Gorenak atzera bota du ia 50 urteko araua. Abortuaren debekua bart gauean sartu da jada indarrean bederatzi estatutan: Alabama, Arkansas, Kentucky, Louisiana, Missouri, Oklahoma, Hego Dakota, Utah eta Wisconsin.

Abortu eskubidea. Epaia AEBetan

Biden: «Muturreko ideologia baten ondorioa da»

AEBetako presidenteak ohartarazi du amen heriotza tasa igo egingo dela herrialdean, Auzitegi Gorenak hartu duen erabakiaren ondorioz

Errusiaren inperialismoaz

Sindikalgintza AEBetan

Bultzada berri bat AEBetako langile borrokari

Starbucks kafetegi kateko langileek mugimendu bat abiatu dute AEBetan sindikalismoa indarberritzeko; behargin gazteak daude horren atzean


Hor nonbait - Blogak.eus

Toggle navigation Hor nonbait

Hurreneko tokiak

Hor nonbait | 2008-07-07 18:16

Arratsalde on lagunok! Heldu naiz “Internet-era”, heldu naiz hirira......Bidaia honetan gauza ikusgarri, interesgarri, hunkigarri eta hainbat.... ikusi eta ikasi ditut.Brasil-GO! erdialde inguruan kokaturik dagoen pasaia zorragarri batean egin dut topo, konkretuki “Coqueiral-Nobres MT”-en Mato Grosso-ko estatua, bero gehien egiten duen tokia, egunero 30-40 gradu, hori neguan, ez dut nahi imaginatu udan.......Brasil ikaragarri handi da, Mato Grosso-ko estatua, Espainia baino handiago da.Nik, jada, hamahiru bat estuta bisitatu ditut, denak xarma berezi dute, ikusteko da.... Fauna basati...

Hurrengo geltokia!

Hor nonbait | 2008-06-13 22:35

Gau on lagunok!Hurrengo egunotaz, ez naiz internet-aren alboan egongo, sentsazio berriak aurkitzera abiatu eta teknologiatik isladatuko naiz.Erreka eta mendi artean, pasadizoaren esperientzia jorratzen diharduko dut.Ostean, bidaia bat hasiko dut, konkretuki Paraguay aldera.Horren berri aurrerago emango dizuet, hilaren bukaeran ekingo dut ibilbidea.Jada igo ditut argazki guztiak Flickr-era, banaka batzuk badaude, 180 inguru. http://www.flickr.com/photos/26824806@N07/Laister arte, ondo segi,Besarkada bat!

Zer nolako eguna! !

Hor nonbait | 2008-06-11 00:13

Gau on lagunok!Alde batetik bestera ibil gara egun osoan, gelditu gabe.Bankuak jendez beteta, beroa, eta azkenik gosea....Halako batean zeozer jan eta bukatu ditugu egin beharrekoak.Badirudi, denok aldi berean egiten ditugula gauzak, eta biztanle asko direnez ba........Egin beharrekoak eginda, "Pastel&Cia" izena duen leku berezi eta interesgarri batera hurbildu gara.Bertan Brasil-GO produktuak dasta ditzakezuz, gozoa eta merkea.Ez dute alkoholik saltzen, zuku naturalak(Mangoa, meloia, marrubia eta hainbat, denak momentuan egiten dituzte, hau bai fruita hau), freskagarriak eta Brasil-GO ...

Gaur, Bagunça!

Hor nonbait | 2008-06-08 01:00

Gau on lagunok! Jai giro ederra dago Cuiabá MT ingurutik, larunbat festa baten lez....Familia eta lagun asko elkartuko gara gauez, afari-jai bat egiteko, garagardo eta samba artean.Hogeita hamar bat bilduko gara, dantza lehertu arte eginez, baten-bat moskorra handiaz joango da etxera. 19.36 dira eta bero izugarria dago, 35 gradu, hau Euskal Herrian, ezineskoa da, eta gutxiago neguan.Afarirako erosketa guztiak Zanna eta biok egin ditugu, eta merkea benetan, euroarekin alderatuz.....(532 reais=70 euro)Biharko biharamunarekin jarraituko dut pasadizoaren bidea.Besarkada bat!. *Jada argazki bat...

Hiriak beti hiri

Hor nonbait | 2008-06-07 00:33

Gau on lagunok!Gaurkoan hirian murgildu naiz eta hiriak beti hiri; jende asko, automobilak, motorrak, zarata......Etb.Baina xarma berezi bat aurkitu diot, ez dakit, desberdina.Tabernak, dendak, beterik daude gau eta egunez, komertzio gehienak hogeita lau orduz zabalik, (ohitura da Brasilen).Orokorrean ia dena berdintsu funtzionatzen du, Euskal Herriko hiri baten antzera.Niri gehien harritu didana, kaleko saltzaileak, ugariak eta edozein tokitan daude.Aurrezki kutxen funtzionamenduak ere, aise zurtu dit, ilara handiak, polizia eta zelatari mordoa, lapurketak ekiditzeko, asko baitaude...........

Onibus geltokiak

Hor nonbait | 2008-06-05 16:36

Arratsalde on danori!Aurreko idatzian(www.blogak.com/jonisis)esan nizuen bezala, Salvador do Bahía-tik irten, eta Brasil ezagutzera ekin genion autobusean, eta bai ezagutu ere......Bide luze baten ondoren, berrogeita hamar ordu gutxigora behera, eta Brasil erdian ezagutu ostean, hemengo goizaldeko seirak inguruan heldu gara Mato Grosso-ra, hain zuzen ere, Cuiabá MT.Bero itzela gainean, 45 gradu, baina gustoko haize fin batekin....Bidaia ikaragarria izan da, sekulakoa, jende asko, geltoki ugari eta kilometroak.Brasil-GO! paisaia ikustekoa da, eta bertako bizia, kultura.....Etb.Kilometroz-kil...

Lasaitzeko oharra

Hor nonbait | 2008-06-03 00:35

Gau on danori! Jakin ezazue, oso ondo gaudela, apur bat galduta baina primeran...Gure tokira heltzen garenean, hau da, Zannaren herrira, Cuaiba MT, interneta etxean edukiko dugu, eta horrela askoz hobe, bertatik idatzi eta hitz egiteko.Bihar Bahiatik bidai luze bati ekingo diogu autobusez, gutxigora behera berrogei ordu (Brasil oso handia da eta)...Bi egun inkomunikatuta egongo gara, autobus geltokietan, (ez dakit internetik dagoen).Ez kezkatu, eta txintxoak izan....... Beste barik, Ostegun arte. Besarkada bat!

Beste mundu bat......

Hor nonbait | 2008-06-01 20:53

Arratsalde on! Hau ikustekoa da, ezin da, idatzi batean esplikatu; oso ezberdina, baina polita benetan.Eguzkia momentu oro, nahiz eta euri hasten denean, gogoz egiten du, baina ez da ohikoa.Hondatzak, izugarriak dira, ura urdin-urdina (hau bai hau), eta "Txiringitos" beteak, hemen"Barraca"-k deitzen dira. Gaur goizeko 9.45 esnatu, eta gosaltzera bajatu gara,(janaria oso gozoa da), miztura asko dago, barazki eta fruitarekin batipat.Ostean, hondatzara hurbildu eta bertako "Barraca" batean ezagunak egin, eta bertan geratu gara,(Brasilen oso zabalak dira harremanetarako).Pasiada eder ere e...

Geting Bahia

Hor nonbait | 2008-06-01 05:39

Gau on lagunok! Heldu gara Bahiara, Hegaldi oso ona egin dugu, arazorik gabe.Gaueko 00:50 dira eta 27 gradutan gaude, ezin sinistekoa Euskal Herrian....beste mundu bat. Ohera noa, bihar hasiko naiz nire egonaldi bertan. Besarkada bat.

Brasil-GO!

Hor nonbait | 2008-05-22 12:36

Hilearen 31an bidaia bat hasi behar dut, printzipioz Brasil aldera, konkretuki Salvador de Bahiara.Ez dakit zenbat denbora emango dudan bertan, ez baitaukat bueltarako hegazkina.Kontuak-kontu egunero bidean sortutako pasadizoekin idatzi egingo dut.Laister arte, besarkada handi bat!

Joxe Aranzabal 2008-07-22 20:54 #1

Aupa, Jon eta Zanna! Gu ere bidaian gabiltza. Egun hauetan, Londres inguruan: Bego, Miren eta hirurok. Applen denda batetik ari gatzaizkizu erantzu...

jone 2008-07-09 17:40 #2

Kaixo pareja!!!! Ondo zabizela ikusi daiteke, (argazkixak ikusi dotaz). Hemen betiko moduen ez dau nobedade handirik. Gaur unibertsitatean egon na...

idoialarranaga@gmail.com 2008-07-08 21:37 #3

Kaixo maittiok:Atso egin ginun berba eta gero jarraiko dogu.Asko pozten naz zuen ibilialdia oso interesgarriaizatea.Zuek jarraitu guri informazioa ...

Aitor Ana 2008-06-14 20:58 #4

Kaixo bikote, larunbat ia gaua da eta etxetik irten orduko, kinto afaria bait daukagu gaur, bi lerro baino ez. Hemendik polito antzean gabiltza, no...

idoialarranaga@gmail.com 2008-06-14 18:18 #5

Arratsaldeon bikote:Ezan doztazu nere euskera ez dala oso ona, badakit Jon baina zaiatzen naz, hortaz ez fijatu hainbezte nere Kaligrafiakin baizik...


Haurren Errehabilitazio Unitateak | Red Menni

Haurren Errehabilitazio Unitateek banakako errehabilitazio anbulatorioa eta pertsonalizatua eskaintzen dute, kasu hauetan:

• Arazoak eta atzerapenak bigarren mailako garapen psikomotorrean, prematuritatea, pisu baxua jaiotzean, sindrome genetikoak, arazoak erditzean eta jaio osteko aldian.

• Haurren garun-paralisia.

• Haurrek hartutako garuneko kaltea: traumatismoak, nerbio-sistema zentralaren infekzioak (meningitisa eta entzefalitisa).

• Haurtzaroan izandako prozesu onkologikoen edo haien tratamenduaren ondorioak.

Errehabilitazio programak, beharra zein den, arlo batean edo bat baino gehiagotan lan egiten du: fisioterapia, terapia okupazionala, logopedia edo neuropsikologia.

Gure tratamendu goiztiarren bidez haur garapenean gerta daitezkeen defizitak arintzen laguntzen dugu. Etengabeko lana da, eta estimuluak ematen dizkiogu garunari, haurrek sentimen-garapen, garapen psikoafektibo, garapen motor eta hizkuntza garapen egokia lor ditzaten. Helburua autonomoak izaten laguntzea eta haien gizarte- eta hezkuntza-maila hobetzea da.

Garapen motorra normalizatzea da gure helburua, eta horretarako, zenbait teknika erabiltzen ditugu, hala nola Vojta eta Bobath. Bereziki gomendatutakoak dira, haurren garunaren errehabilitazioan emaitza bikainak lortu dituztelako.

Terapia miofuntzionala

Fonazioan, ahoskeran, murtxikatzean edo irensketan eragin dezaketen disfuntzioak zuzendu behar badira, terapia miofuntzional esaten zaion diziplina aplikatzen dugu. Aho eta aurpegiko organoak berriz heztean datza.

Garuneko Kalteen Menni Sarearen Haurren Unitatearen Logopedia sailean hizkeraren, ahotsaren eta hizkuntzaren arazoak tratatzen ditugu, hartutakoak edo sortzetikoak diren kontuan hartu gabe. Halaber, ordezko komunikazio sistemen diseinuan eta entrenamenduan nahiz hizkuntza aurreko estimulazioan lan egiten dugu.

Autonomia handitzea

Osasun galerak haurrak eguneroko bizitzaren jarduerak egitean (garbitzean, janztean, elikatzean, esfinterrak kontrolatzean) autonomia galtzea ekartzen badu, terapia okupazionaleko programa bat aztertu eta aplikatzen dugu. Batzuetan etxea eta hezkuntza zentroa egokitu behar dira. Hesi horiek gaintzeko, aholkularitza eta entrenamendua ere ematen ditugu.

Balorazio neuropsikologikoa (kognizioa, jokabidea eta gogo-aldartea)

Zer defizit dagoen aurkitzen dugu, eta horiek murrizteko eta orekatzeko programak definitzen ditugu, haurraren eskola-errendimendua hobetzeko eguneroko bizitzako jarduerak egin ditzan. Horrek barne hartzen du haurraren senideei eta hezkuntza zentroari aholku zerbitzua ematea eta, ikasteko arazoak egongo balira, esku hartzea.

Jokabide-arazoetan esku hartzea

Portaera aldatzeko programak diseinatu eta abian jartzen ditugu, zenbait jokabide disruptibo zuzentzeko, hala nola kontra egitea, aurre egitea, oldarkor agertzea eta abar.

Senideei emandako arreta

Garunean kaltea izan duen haurrarengandik hurbilen dauden pertsonek egoera berri horri eta beren bizitzetan eragiten dituen aldaketei aurre egin behar diete. Menni Sarean senideengandik hurbil gaude, informazioa ematen diegu eta ondorioei aurre egiten laguntzen diegu; zaintzailearen papera hartzen kasu askotan. Bestalde, haurra osatzen laguntzeko beharrezkoa den gogo-aldartea lortzea ere bada beste helburuetako bat.


Presio handiko garbigailua Hose Series fabrikatzaileak eta hornitzaileak - Txina Presio handiko mahuka serie fabrika


TXORIERRIKO ZIGa: 06/01/2013 - 07/01/2013

Egun hauetan gosariaren garrantzia lantzen ari gara. Hemen daukagu web orrialde batzuk gai hau lantzeko.

Maiatzan ikasle berrientzat aurkezpena egin genuen eta jende asko etorri zen. Gure institutoko orientatzailea, Beni eta institutoko zuzendaria ere egon zen.Gure gurasoak etorri ziren ere bai. Hasi baino lehen lasaitzeko liburutegian egon ginen eserita, oso urduri geundelako. Luntx bat prestatu genuen gure gurasoentzat eta beste gurasoentzat ere bai. Etorri ziren gurasoei aurkezpena asko gustatu zitzaien eta luntxa ere asko gustatu zitzaien. Aitor Asla etorri zen bere gurasoekin eta esan zidan oso ondo egin genuela aukezpena, nik esan nion iraialan itxarongo genuela. Naia Mungikoa ere etorri zen bere ama eta bere irakasleekin.

Beste ideiak

Gelako norbait gaixotzen bada (sukarra dauka, beherakoa dauka, orkatila okertzen du, zauri bat egiten du, buruko mina dauka,....) zerbait egin behar dugula pentsatu dut. Lehenengoz irakasleak abisatu behar ditugu, gero irakasleek telefonoz deituko diete ikaslearen gurasoei . Gero gurasoak kotxearekin etorriko dira bila. Gurasoek erabakiko dute ospilatera edo anbulategira eraman edo etxean utzi. Hurrengo egunean ikaslea ondo badago gelara bueltatuko da, ez badago ondo etxean geldituko da.


joxeparen kaiera: EGUN TXARRA

Duela lau bat urte idatzitako pasadizoa!

Gaur, azkenaldian hain arrunt bilakatzen ari zaizkidan egun ahanzgarri horietako bat izan da, beno hobe esanda horrela hasi da, zeren amaierarako gauzak bere onera etorri baitira.

Esan dudanez gaurkoa egun beltza zen, iluna, ni neu hutsaren parekoa nintzen, puntu bat baino gutxiago gure unibertso zabalean. Nire bizitzak daraman norabidea neukan buruan eta ezin malkoak ekidin, isurtzen hasi dira, banaka, banaka, baina gelditu gabe. Nire inguruan dena zen ilun, ez nuen argi izpirik ikusten. Nirekin akordatuko diren pertsonak kontatzen hasi naiz, eta konbentzitua nengoen inork ez ninduela bere gogoan izango, ez une haietan behintzat, eta ni bakarrik, bihotza txikituta, ilusiorik gabe, negar malkoetan itotzen nire desgraziak, nire buruaz errukitzen, gero eta beherago, sakonago, ea behingoz hondoa ukitzen nuen.

Hala ere, adore apur bat hartuta, kirola egitera joatea erabaki dut, buruari atseden bat emateko asmoz, edo guztiz txoratzeko asmoz.

Igerilekura joan naiz, luze batzuk egin ditut (buruari eragiteari utzi gabe), ondoren ariketa batzuk egitera nindoanean nire aqua-gymeko taldekoekin, horietako bati zorabio bat eman dio. Esan dezadan emakumeak hirurogei urte inguru izango dituela honezkero,hala ere une horretan heriotza ikusi dut bere aurpegian, eta barkatuko didazue baina nire aurpegian irribarre bat irudikatu da, eta ez dezala inork pentsa haren zorigaitzaz alegeratu naizenik, ezta gutxiago ere, baina bere gaitzaren aurrean nire ditxosozko buruhauste, depresio edo dena zelako hori, huskeria iruditu zait eta berriro ere une batez bizipoza errekuperatu dut eta etxera bueltatu naiz nire terapiak benetan efektua izan duela, eta otu zait kasualitatez norbaitek joaten eta bueltatzen ikusi banau, harrituta geratuko zela, ze abiatu den neskak eta ordu eta erdira itzuli denak bi pertsona desberdin ziruditen.

Eta horrela amaitu zaizu eguna gaurkoz. Ohean ametsetan, irribarrea ezin kendu zeundela iruditu zaizu, baina hori beste kontu bat da, agian.

Posted by joxepa at 2:04 PM

Labels: istorioak

XabiMonday, November 29, 2010

Benga Joxepa eutsi! badirudi udazkena negu bilakatzen ari zaizula... Tira, emakume zaildua zara eta, emango diozu buelta. Jarri Ruperren kanta bat, eman bolumena! Neure aberri ttikiko kide zara eta! Mila esker komentarioarengatik!

joxepaMonday, November 29, 2010

ezetz, ezetz, aspaldiko kontua dela, baina tira, ez pentsa, ez nago nire ehuneko ehunean...

zenkiu, zenkiu!!!! (ruper dixit)

Hanka HutsikTuesday, November 30, 2010

Bueno, bueno... batetik bestera saltoka... Itzulipurdika edo Joxeparen Kaiera! baya, baya! Aspaldiko irakasle maiteok! Aurkikuntza honen ostean, orain bai... gertutik jarraituko zaituztet!

Besarkada bana!

orain konturatu naiz aprobazio zain geratzen direla komentarioak... ene, ene... irakasle maite... aurre zentsura deitzen diot honi nire karrerako apunteek!

joxepaTuesday, November 30, 2010

ondo da, dena den zentsura ez... baimenik eman gabe publika al daitezke komentarioak ala? beno irainak ebitatzeko izango agian...

pa!

► 2011 (99)

sarrionaindia


Iñigo Urkullu lehendakaria Deustuko Unibertsitateari buruzko liburu baten aurkezpenean. Liburuak giza eskubideen urraketen eta giza eskubideak babestu eta sustatzeko konpromisoaren ikuspegitik aztertzen du Deusturen historia | Agenda | Teología | Deusto

2017ko ekainak 16Bilbo

Unibertsitateak “Memoria y reconciliación” liburua aurkeztu zen, ekainak 16, Iñigo Urkullu lehendakaria ekitaldiburu dela. Liburuak ikuspegi berri batetik jorratzen du Deustuko Unibertsitatearen historia: giza eskubideen urraketen eta eskubideak babestu eta sustatzeko konpromisoaren ikuspegitik.. Lan hau liburu bat baino gehiago da; historia berreskuratu nahi du, gertakariei hitza eman, ahaztu ez daitezen. Izan ere, José María Guibert errektorearen hitzetan, “memoria egitea aurrerapausoa ematea da adiskidetze eta bake bidean”.

Unibertsitatearentzat garrantzi handikoa izan zen gertakari baten 80. urteurrena dela eta argitaratu da liburua: gerora lehendakari izango zen Jesús María Leizaolak in extremis esku hartu eta Unibertsitateko eraikinetan jarritako bolbora kargak leherraraztea galaraztea lortu zuenekoa. Horrela, eskerrak eman nahi zaizkio Leizaolari, baita Ibaizabal batailoiko gudariei ere, haiek kendu baitzituzten lehergaiak Unibertsitatearen eraikinetatik.

Horrez gain, Jesusen Lagundiaren testuinguru berezi batean egin da argitalpena; izan ere, azken Kongregazio Orokorrak (2016) hasierako karismaren elementu garrantzitsuenetariko bat eta historia luzean zehar bereizgarri izan duena azpimarratu du: adiskidetzea sustatzea. “Haserretuak adiskidetzea” esaldia Lagundiaren sorrerako dokumentuetan agertzen da eta “adiskidetze ministerioa” garrantzi handikotzat jotzen da gaur egungo misioan, bizi garen mundu zatikatu honetan.

Duela zortzi hamarkada gertatutakoaren oroitzapenarekin batera, denok deituak garen adiskidetze horren kontrakoak izan diren beste gertakari esanguratsu batzuk bildu nahi izan dira. José María Guibert errektorearen hitzetan, “Jesús María Leizaolak, duela 80 urte, 1937ko ekainean, Unibertsitateko eraikinak salbatu behar zirela ikusi eta erabaki zuen, zentzugabea zelako hondare hura hondatzea, eta, haren moduan, gure historian, beste pertsona batzuek ere jakin dute balioak eta eskubideak salbatzen une latzetan, errazena, nonbait, basakeriari edo ezarritako edo inposatutako botereari men egitea zenean. Balioak izan behar dira gure eguneroko lanaren gidari: tolerantzia, bizikidetza demokratikoa, kontzientzia kritikoa, errespetua oinarri duen elkarrizketa, biktimak babestea, kultura zibikoa, elkartasuna, askatasunen aldeko borroka eta koherentzia etikoa, besteak beste”.

Sei narrazio, II. Errepublikatik gaur egunera

“Memoria y reconciliación” lanak sei kapitulu ditu. Deustuko Unibertsitatearen historiaren une desberdinetako sei kontakizun dira. Bertan, geure buruari galdetzen diogu zelan sufritu dugun indarkeria, zelan parte hartu dugun, zelan egin diegun aurre gertakari horiei eta zelan sustatu ditugun bakea, bizikidetza eta giza eskubideak. Egile hauek dira: José Antonio Rodríguez Ranz, María Jesús Cava, Rosa Miren Pagola, Izaskun Sáenz de la Fuente, Galo Bilbao eta Gorka Urrutia.

Lehenengo bi kapituluek Espainiako gerra zibilaren aurrea eta gerra denbora jasotzen dituzte. Lehenengo kapituluak, Unibertsitatearen sorrera (1886an) gogoratzeaz gain, Jesusen Lagundia desegin eta jesulagunak herrialdetik egozteko “gizakien kontrako eta zuzenbidearen aurkako” lege xedapena jasotzen du. Horrek ekarri zuen, Errepublikaren garaian, Unibertsitatea “legez kanpo eta bidegabe” konfiskatzea 1932an. 1936ko udaz geroztik, Unibertsitatea milizia sozialisten kuartel nagusi bihurtu zen urtebetez eta epe horren amaieran, 1937ko ekainean hain zuzen ere, gertatu zen eraikinak suntsitzeko saioa.

Bigarren kapituluan, Unibertsitatea gerra bukaeraren eta hasierako gerraostearen lekuko ageri zaigu. 1937ko ekainaren 19tik, presoen kontzentrazio esparrua izan zen. Espetxe, ospitale, kontzentrazio esparru eta “atxilotuen batailoiak osatzeko” tokia izan zen.

Hurrengo bi kapituluek frankismoaren garaiko zenbait gertakari aztertzen dituzte. Hirugarren kapituluak kontatzen du zelan itzuli zitzaien “legezko jabeei” konfiskatutakoa, 1940an; eta zelan ekin ahal izan zitzaion berriro irakaskuntzari, bertan ikasiak ziren kargu publikoen laguntzari esker. Laster hasi zen erreferentziako zentroetan ematen ziren programetara egokitzeko ahalegina, “Aberriak behar zituen gizon praktiko eta modernoak prestatzeko”, garaiko estilo eta hizkeran azalduta. Urteak joan, urteak etorri, inguruko gizarte eta kultur aldaketek Unibertsitatea berritzera eta Unibertsitate gisa sendotzera behartu zuten.

Laugarren kapituluak askatasun eta aldaketarantz egindako urratsak kontatzen ditu. Teologia Fakultateak, Elizaren gainerako sektoreekin batera, paper esanguratsua izan zuen balio berrien aldarrikapen eta defentsan. Tentsio, gatazka eta barne sufrimendu ugariko garaia izan zen. Adierazpen askatasuna eta biltzekoa sustatu ziren. Bestalde, euskal kultura sustatzea ere izan zen askatasunaren eta berrikuntzaren seinale. Baina hori ez zen gauzatu hirurogeita hamarreko hamarkadaren azkenera arte, lehendabizi, mintegi erara eta, gerora, beste jarduera eta ikasketa batzuen bidez.

Azken bi kapituluak demokrazia garaikoak dira. Bosgarren kapituluak terrorismoaren urte gogorrak aztertzen ditu. Deustuko Unibertsitatean bizi izan denaren kontakizuna egiten du. Alde batetik, pairatutako biktimizazioen kronika egiten da, batez ere ETAk eragindakoena: José María Lidónen hilketa eta José Ramón Recalde irakaslearen kontrako atentatua. Kontakizunaren helburua ez da kasu guztiak zehatz-mehatz azaltzea, adibideak ematea baino. Bestalde, unibertsitateko elkarteak indarkeria terroristaren kontra izan duen jarduna ere kontatzen da, baita biktimen aldeko aitorpen eta elkartasun ekimenak ere, Bakearen aldeko Koordinakundea campusean bertan eratzea, besteak beste.

Azkenik, seigarren kapituluan, Deustuko Unibertsitatetik bakearen, bizikidetzaren eta giza eskubideen kulturaren esparruan sortu diren ekimenak zehazten dira. Unibertsitate honi lotutako hainbat eta hainbat pertsonak parte hartze nabarmena izan dute bake, adiskidetze eta bizikidetza arloetan egin diren ekarpenetan. Hemen aztertzen diren gaiei dagokienez, ikerketa zentroak sortu dira, argitalpenak bultzatu, berariazko prestakuntza eskaini da, ekitaldi akademikoak antolatu (jardunaldiak, hitzaldiak, biltzarrak, etab. ), gai horiek curriculumean txertatu, eta erakunde mailako ekitaldiak antolatu dira.

Horri loturik eta memoria egin nahian, 2014an, Bilboko campusean memoria eta oroitzapenerako toki bat sortu zen: Memoria plaza. Espazio horretan badira eskultura bat eta lema bat: “Unibertsitatearen mende bat baino gehiagoko historian zehar, bertako hormen barruan zein kanpoan, indarkeriaren eta giza eskubideen urraketen biktima izan diren guztien oroimenez”. Eskulturaren egileak multzo bat sortu nahi izan zuen, kristal txiki ugariz, mosaiko erara. Pieza ugariok dibertsitatea eta aniztasuna sinbolizatzen dute. Multzoak, batasuna. Kanpoko aldea ilunagoa da; erdigunea, kristal gardenezkoa. Begirada erdigune argitsuago horretara doa. Argi iraunkorra izan nahi du, garra beti piztuta duten su-ontzietan bezala. Intuizio horiek bat datoz Frantzisko aita santuak Evangelii Gaudium dokumentuan ezartzen dituen oinarriekin, bake sozialaz hitz egiten duenean: etengabe gogoratu nahi du “batasuna gatazkaren gainetik dagoela” eta “osoa atala baino gehiago dela”.


Euskararen Legeak hogeita bost urte

Euskaltzaindiak, Euskararen Erabilera Normalizatzeko Legeak 25 urte bete zituela eta, urte horietan guztietan hainbat arlotan zer gertatu den aztertu zuen 2007ko azaroaren 23an, bere XI. Jagon Jardunaldietan.

Legearen atal batek hezkuntza-mundua du jomuga. Akademia, horren garrantziaz oharturik, galdera hauei erantzuten saiatu zen: zer egoeratan zegoen euskara orain dela 25 edo 30 urte, gizartean eta eskola-munduan? Zer egin da ordutik hona hezkuntza-alorrean? Zer egoeratan gaude orain, eskolan eta gizartean? Zer lehentasun plantea liteke aurrera begira, ebaluazio horren argitan?

Hori guztia argitzen saiatzen da Mikel Zalbide, Jardunaldi horietan aurkeztu eta gero osaturiko txosten honetan. Ahalik eta iritzi gutxien, eta horren ordez ahalik eta hezkuntza-datu edo teoriazko hastapen gehien, ematen saiatu da.

Berrikitan argitara den EUSKARA aldizkarian (2007, 3) ikus liteke txostena, orobat. Agerbide hau osoago dator, halere: ereduen bilakaera azaltzen duten koadroak, esate baterako, kolorez emanik datoz oraingoan eta, horrela, interpretatzen errazagoak dira.

Aipatu EUSKARA (2007, 3) agerkarian, Jardunaldi horietan irakurri ziren beste txosten guztiak ere argitaratu dira.

Mikel Zalbide: Euskararen Legeak hogeita bost urte. Eskola alorreko bilakaera: balioespen-saioa 1.24 Mb


Baionako diosesako 55 gazteek, Rio de Janeiron izango den, gazte giristinoen munduko topaketan parte hartuko dute.

Jean-Paul Martinon

giristinogazteentopaketa130710 Deskargatu

Azken eguneratzea hemen: Asteazkena, 2013(e)ko uztailak 10


Arla Alzamora senar-emazteak

Oscar Arla eta Sara Alzamora Euskal Herrian, Orioko kostaldeko paisajeaz gozatuz